TotalCar.rs » 140 na sat ulicama Novog Sada\nnovi sad, prekršaj, Video\n0 komentara 5806 pregleda\nČesto smo svedoci bahatog i nasilničkog ponašanja vozača u gradu, naročito u noćnim satima. Ovoga puta prenosimo vam snimak iz policijskog presretača koji je pratio i zaustavio vozilo nakon što je na radaru zabeleženo da se kretalo brzinom i do 140 km/h.\nNa snimku se vidi kako policija prati Mercedes koji iz Stražilovske ulice u Novom Sadu skreće u Bulevar cara Lazara i zaustavlja se na semaforu kod Merkatora.\nKada su nakon jurnjave novosadskim ulicama policajci sustigli vozilo na semaforu, čekalo ih je još jedno iznenađenje – sakriveni putnik u gepeku Mercedesa.\nPodsećamo da je brzina kretanja u naseljenom mestu zakonom ograničena na 50 km/h, a zastrašujuće je što se Mercedes kretao gradskim bulevarom brzinom koja je veća čak i od ograničenja koje važi na autoputu.\nIako je kazna predviđena za ovo delo 120.000 dinara ili zatvor do 60 dana, zatim 14 kaznenih poena i oduzimanje dozvole na godinu dana, postavlja se pitanje da li je čak i tako stroga sankcija dovoljna kaznena mera za ovakvo ponašanje u saobraćaju.\nNepravilnosti i u emisijama ugljen-dioksida\nCavalli našminkao MINI Paceman\nJaje na četiri točka


Digital Textbooks - University library "Svetozar Markovic"\nUniverzitetska biblioteka „Svetozar Marković“, uz podršku Ambasade SAD u Beogradu, ima zadovoljstvo da predstavi jednu od najaktuelnijih tema koja se bavi digitalnim udžbenicima i prelaskom sa tradicionalnog učenja iz udžbenika na interaktivne digitalne lekcije.\nPredavač je uvaženi profesor bibliotekarstva i informatike na Univerzitetu u Ajovi, Džerard MekKirnan. Istovremeno, profesor MekKirnan je jedan od najpoznatijih blogera iz domena bibliotekarstva budućnosti.\n„Digital Textbooks: A Perfect Storm for Higher Learning “\nPetak, 21. septembar 2012. u 18 časova\n„Digital Textbook Impressions“\nSubota, 22. septembar 2012. u 13 časova\nAmerički kutak (Dom omladine)\nSve veći broj koledža i univerziteta u Americi nudi pristup digitalnim udžbenicima, odnosno testira ih u okviru određenih kurseva. Predavanja će obuhvatiti pregled značajnih lokalnih, državnih, regionalnih i nacionalnih inicijativa koje potiču iz visokoškolskih institucija, kao i osnovnih i srednjih škola u Americi i u svetu. Biće reči i o softverskim platformama pomoću kojih je moguće koristiti ovakav pristup, kao i odnosu troškova i dobiti upotrebe digitalnih udžbenika.


Obuka vršnjačkih edukatora u cilju suzbijanja alkoholizma - Pirot Plus Online\n14. septembar 2012. 09:59 Društvo Pirot Plus Online\nU okviru projekta „Zaigraj novu rolu, ne traži zabludu u alkoholu“, koje realizuje udruženja „Vizija“, sutra će biti organizovana obuka vršnjačkih edukatora na nivou okruga. Miloš Dinić, predsednik nadzornog odbora Udruženja, kaže da je reč o projektu koji se odnosi na suzbijanje alkoholizma kod mladih i napominje da su rezultati istraživanja o razmeri upotrebe alkohola među mladima na nivou okruga zabrinjavajući.\n-Podaci pokazuju da je alkoholizam veoma zastupljen u našoj sredini, naročito među mladima, bez obzira da li su devojčice ili dečaci u pitanju. U okviru projekta nastavljamo sa aktivnostima i iz tog razloga sutra organizujemo seminar na kom će učestvovati po dva učenika iz srednjih škola na niovu okruga. Predvači su stručna lica, dr Miroslav Nikolić doktor urgentne medicine, psiholog Jelena Jocić i Milan Antić predvavač komunikacionih veština. Edukacija se odnosi na posledice konzumiranja alkohola kod mladih i loš uticaj alkohola na njihovo psihičko i fizičko zdravlje. Po završetku obuke edukatori se vraćaju uškole i radiće edukaciju drugova i drugarica kroz vršnjačke radionice o posledicama alkoholizma-kaže Dinić\nObuka će biti održana sutra u restoranu Galija sa početkom u 10 časova. Dinić napominje da je problem alkoholizma kod mladih sve izraženiji i ovakve aktivnosti su od izuzetnog značaja. U narednom periodu biće organizovane i psihološke radionice za mlade koji imaju problem sa alkoholom i članove njihovih porodica. Dinić kaže da je važno kod realizacije ovog projekta i veliko interesovanje mladih.


NABAVKA PIROTEHNIKE SAMO KOD OVLAŠĆENIH PRODAVACA - SDPlus\nPodsećamo da je Zakonom o prometu eksplozivnih materija izričito zabranjena upotreba pirotehnike u zatvorenom prostoru i na javnim mestima gde se okuplja veći broj osoba, kao i prodaja pirotehničkih sredstava maloletnim osobama, navodi se u saopštenju Policijske uprave Smederevo.\nTakođe se napominje da vatromet mogu koristiti samo za to ovlašćena pravna lica na odobrenoj lokaciji, uz rešenje koje je izdalo Ministarstvo unutrašnjih poslova. Usled nepravilne upotrebe pirotehnike može doći do teških povreda sa trajnim posledicama po zdravlje, nastanka požara i eksplozija, kao i uznemiravanja građana i narušavanja javnog reda i mira.\nOvlašćena službena lica Ministarstva unutrašnjih poslova aktivno sprovode sve mere i aktivnosti u skladu sa zakonom kako bi se sprečila neovlašćena prodaja i upotreba pirotehničkih sredstava. Fizička i pravna lica koja neovlašćeno prodaju pirotehnička sredstva biće sankcionisana, a pirotehnička sredstva biće im oduzeta, kaže se u saopštenju koje je potpisao načelnik Policijske uprave, glavni policijski savetnik Dejan Popović.


Barš demantuje Udruženje banaka: BiH nije ni na kakvoj “crnoj listi” - mojusk.ba\nBiH nije ni pod kakvim sankcijama evropskih bankarskih institucija, niti smo na bilo kakvoj “crnoj listi”, kaže direktor Agencije za bankarstvo FBiH Zlatko Barš, demantirajući navode Udruženja banaka BiH da domaće banke trpe sankcije zbog neizvršavanja međunarodnih obaveza u vezi sa sprečavanjem pranja novca i finansiranja terorizma.\n– BiH je skinuta sa sive liste MONEYVAL-a, dok se još uvijek nalazi na sivoj listi FATF-a, s tim što je ta siva „jako svijetle nijanse“, odnosno postoje tek neznatni nedostaci koje BiH mora ispuniti da bi bila skinuta i sa ove liste, ali BiH zbog toga ne trpi nikakve sankcije. MONEYVAL i FATF su dvije ključne organizacije koje nadgledaju borbu protiv pranja novca i finansiranja terorizma u Evropi – kazao je Barš.\n– Moguće je da su pojedine banke zbog sumnjivosti za pojedine transakcije izvršili dodatne provjere. Međutim, to ne znači da su vršili provjeru zbog stanja u BiH ili zbog neke određene domaće banke, nego zbog klijenta koji je pokušao izvršiti tu transakciju. Uostalom i domaće zakonodavstvo predviđa obavezu banaka da u određenim situacijama vrše dodatne provjere – istakao je Barš, dodavši da mu nije jasna pozadina reakcije Udruženja banaka BiH.


Промоција књиге „Историја Републике Српске”: Земља утемељена светосавским насљеђем | Јадовно 1941.\nPromocija knjige „Istorija Republike Srpske”: Zemlja utemeljena svetosavskim nasljeđem\nDatum objave: subota, 17 decembra, 2016\nU amfiteatru Filozofskog fakulteta Univerziteta u Beogradu, u ogranizaciji Udruženja studenata Pravnog fakulteta „Sistem vrednosti”, večeras je predstavljeno temeljno djelo borbe, nastanka i budućnosti Republike Srpske – „Istorija Republike Srpske”.\nPredavači koji su prisutne profesore, studente i goste upoznali sa borbom srpskog naroda u Bosni i Hercegovini za komad svoje slobode i narodne ravnopravnosti bili su mladi istoričar i veliki prijatelj Republike Srpske i njenog naroda Nemanja Dević, istoričar prof. Predrag Marković, kao i jedan od autora ovog istorijskog djela Čedomir Antić.\nNemanja Dević je podsjetio na duboko svetosavsko nasljeđe prostora na kome je nastala RS, ali i na mnogodane žrtve koje je taj narod podnosio za obnovu i jačanje same Srbije. Kao primjer tog žrtvenika pomenuo je srpsko selo Prebilovce u dolini Neretve, njegove solunske dobrovoljce i svo potonje zlo koje je zadesilo ovo selo i njegove seljane. Naglasio je i da je RS velika pobjeda njenog naroda koji se suprostavio težnjama da mu otmu zemlju, ime i duhovnost.\nProf. Predrag Marković je napomenuo da je ovo značajan trenutak s obzirom da srpskom narodu fali i naučno djelo koje će sažeti cjelokupnu istoriju njegovog trajanja i opstajanja i da smo kao narod željni tog novog kapitalnog djela istorije Srba, ali i novog rječnika srpskog jezika.\nPromišljajući u šaljivom tonu dodao je da je od nastanka Republike Srpske do danas u Holivudu snimljeno čak 18 filmova koji su protiv ove mlade republike i njene borbe da živi, ali da ni jedan nije ostvario zapaženiji uspjeh. Vjerujući da Amerikanci ipak mogu prepoznati istinu, na kraju je sa ozbiljnošću istakao da je „Istorija Republike Srpske” sigurno naučni argument koji će tim zlonamjernim političkim igrama biti ozbiljna prepreka.\nKoautor ovog već sada možemo reći nacionalnog djela za narod RS, Čedomir Antić, podsjetio je da je Republika Srpska velika pouka srpskom narodu – da su borbe za velike ideje ( kakva je bila jugoslovenstvo, a danas je evropejstvo) jesu ili obično budu velika razočarenja, a samo one na prvi pogled male borbe ako su državotvorno zdrave i narodnosno svekorisne postaju velike pobjede. To je upravo Republika Srpska.\nOn je naglasio da je državi i narodu koji postoje uskoro već 25 godina bila neophodna ovakva jedna istorijska sinteza, prije svega kao sjedinjeni stav protiv svih onih koji smatraju da je RS samo jedan privremeni bosanski entitet. Antić je upozorio da u narednim vremenima možemo očekivati i vojni napad na R. Srpsku kako bi bila silom ugušena u bosanskoj državi, ali da je uvjeren da je RS toliko iskreno i duhovno utemeljena da je njenu ideju nemoguće izbrisati.\nBrojni studenti iz Republike Srpske i Srbije izrazili su svojim prisustvom i iskazanim zadovoljstvom radost što mogu pozdraviti ovo istorijsko djelo koje je temelj i tapija za njihovu budućnost i nasljeđe.\nPodsjetimo da je u oktobru 2015. godine u Banjaluci svečano predstavljena knjiga „Istorija Republike Srpske” kao zajedničko djelo institucija RS i autora prof. Nenada Kecmanovića i istoričara Čedomira Antića.\nNa ovom narodno-državno važnom zadatku radilo je 16 istoričara i drugih naučnika iz RS i Srbije.\nOve godine je objavljeno i dvojezično izdanje na srpskom i engleskom jeziku. Djelo je u luksuznom povezu uredila i izdala „Srpska književna zadruga”.


Sportske.net - Klop u problemu pred 'praznično ludilo'\nKlop u problemu pred 'praznično ludilo'\nSlovački internacionalac Martin Škrtel potvrdio je da ga očekuje višenedeljna pauza što bi mogao da bude ozbiljan problem za Liverpul u momentu kada počinje žestok ritam utakmica.\nPre samo nedelju dana navijače Liverpula obradovala je vest da povreda Dejana Lovrena nije tako ozbiljna kako se činilo u prvi mah i da će hrvatski internacionalac biti spreman da se vrati na teren za mesec dana.\nLoše vesti pogodile su pristalice "Crvenih" tačno pred početak žestokog ritma u Premijer ligi, odnosno pred takozvano 'praznično ludilo' koje počinje za vikend.\nSlovački reprezentativac Martin Škrtel obelodanio je da će sa terena odsustvovati u narednih šest nedelja zbog povrede mišića i tetive.\n"Posle svih glasina želim da kažem da sa terena NEĆU odsustvovati 3 meseca. Pretrpeo sam povredu lista i tetive i čeka me 6 nedelja pauze. Daću sve od sebe da oporavak traje što kraće i da se na teren vratim jači nego pre. Hvala na podršci" napisao je Škrtel.\nSvakako da ovakva vest donekle raduje Jirgena Klopa jer bi tromesečno odsustvo Martina Škrtela predstavljalo veliki problem, što ne znači da pauza do početka februara nije krupan udarac za ekipu nemačkog stručnjaka.\nMartin Škrtel će propustiti duele sa Lesterom, Sanderlendom, Vest Hemom, Arsenalom, Mančester Junajtedom i Noričom, ali i dva polufinalna duela Liga kupa sa Sotukom kao i meč trećeg kola FA kupa sa Ekster Sitijem.\nKada se uzme u obzir da Jirgen Klop u narednom periodu neće moći da računa ni na Dejana Lovrena, jasno je da će Kolo Ture i Mamadu Sako morati da "zakrpe" rupu u odbrani i da se pripaze eventualnih povreda.\nZao mi zbog povrede ali ovo je pojacanje za Liverpool...


EU SPREMA UDARA NA TEHNOLOSKE DIVOVE: Novi porez ce im oteti milijarde evra, vode se teski pregovori - Naslovi Online\nEU SPREMA UDARA NA TEHNOLOSKE DIVOVE: Novi porez ce im oteti milijarde evra, vode se teski pregovori\n12.10.2018 09:01 kurir.rs\nNovi porez tehnološkim divovima poput Fejsbuka, Amazona i Gugla mogao bi Evropskoj uniji doneti oko pet milijardi evra godišnje, rekao je evropski poverenik za poresku politiku Pjer Moskovisi, najavivši moguce postizanje dogovora do Bozica.\nRazgovori dobro napreduju, istice Moskovisi u razgovoru za BBC, i mogli bismo se pokrenuti sa mrtve tacke u resavanju tog pitanja koje izaziva kontroverze sirom sveta.\nEvropski poverenik pritom upozorava da ako dogovor ne bude postignut do Bozica porez nece ponovno biti uvrsten u dnevni red pre kraja sledece godine.\nPodseca da ce medju dominantnim pitanjima iduce godine biti Bregzit, izbori za Evropski parlament u junu i imenovanje novih poverenika EK, tako da je tesko zamisliti da ce biti postignut sporazum o porezu za tehnoloske kompanije.\nMoskovisijev istup usledio je nekoliko dana nakon sto se Fejbuk ponovo suocio sa talasom kritika zbog objave da u Britaniji placa 15,8 miliona funti poreza, uz prijavljene prihode od cak 1,3 milijarde funti.\nNakon odbitka velike porezne olaksice, konacni racun za porez bit ce vise nego prepolovljen i iznosit ce 7,4 miliuna funti.\nNova inicijativa EU-a pojacat ce pritisak i na britanskog ministra finansija Filipa Hamonda koji je iznio svoj predlog novog poreza za tehnoloske kompanije.\nMoskovisi treba saglasnost svih zemalja clanica EU-a, ukljucujuci i Britaniju u ovoj fazi.\nDodaje da su dve vodece zemlje EU-a Nemacka i Francuska jasno rekle da sporazum o novom porezu zele do kraja ove godine.\nTime nisu uklonjene sve prepreke inicijativi evropskog poverenika za poreskuu politiku. Tako su Irska, Ceska, Svedska i Finska pre nekoliko dana izrazile zabrinutost da bi uvodjenjem takvog poreza EU mozda prekrsio medjunarodna pravila o jednakom tretmanu kompanija na globalnoj razni.\nEK je ove godine objavio predlog o 3-odstotnom porezu na prihode velikih internet kompanija, ciji su globalni prihodi veci od 750 miliona evra godisnje.


PRVI DAN XII FORUMA REVICONA: PREPOZNATI SMO KAO VAŽAN SEGMENT U EDUKACIJI I CERTIFICIRANJU | Hayat.ba\nPRVI DAN XII FORUMA REVICONA: PREPOZNATI SMO KAO VAŽAN SEGMENT U EDUKACIJI I CERTIFICIRANJU\nZavršen je prvi dan 12. po redu Foruma o sprečavanju pranja novca, finansiranja terorizma i borbe protiv korupcije koji organizira konsultantska kuća Revicon, zajedno s Finrarom, i Jafisom.\nOve godine Forum se održava online, trajat će dva dana, a okuplja predstavnike nadležnih institucija, agencija i ministarstava. Forum je prepoznat kao jedan od važnih segmetnata u funkciji edukacije i certificiranja.\nOvogodišnji forum se održava u svjetlu pozitivne situacije za BiH na međunarodnom planu po pitanju sprečavanja pranja novca i finansiranja terorizma, odnosno BiH je skinuta sa svih restriktivnih listi na kojima je bila. Doduše, neophodno je naglasitti da je ovakva pozicija privremena, odnosno da ona obvezuje na kontinuiran rad, a tek nam slijede obaveze implementacije ključnih pitanja po Petoj direktivi o sprečavanju pranja novca i finansiranja terorizma – rekao je direktor Revicona Marin Ivanišević.\nJedan od učesnika ovogodišnjeg foruma je i Ismet Šuškić\nMi ne možemo positči efikasan i dobar napredak u borbi protiv pranja novca, finansirana teririzma i u borbi protiv korupcije bez uključenosti svih institucija države, prija svega Vijeća ministara. To mora da bude jedna sveobuhvatna sistemska borba protiv ove pošasti, kako bi ostvarili napredak prema EU – kazao je Šuškić.\nDrugog dana foruma, razgovarat će se o kriptovalutama, rizicima od pranja novca, terorizma i korupcije, kao i o tipologiji pranja novca i finansiranja terorističkih aktivnosti.


Brojevi sa zvezdicom dostupni u Srbiji – Nadlanu.com\nBrojevi sa zvezdicom dostupni u Srbiji\nObjavljeno 12. juna 2012. / 14:10:32\nBEOGRAD, 12. juna 2012. (Beta) – Kompanija "Go for star" (Go4star) saopštila je u utorak da je u Srbiji omogućila firmama da imaju broj telefona sa ciframa koje same izaberu ili imenom kompanije, brenda, proizvoda ili usluge.\nBEOGRAD, 12. juna 2012. (Beta) – Kompanija “Go for star” (Go4star) saopštila je u utorak da je u Srbiji omogućila firmama da imaju broj telefona sa ciframa koje same izaberu ili imenom kompanije, brenda, proizvoda ili usluge.\nKako se navodi u saopstenju, tu uslugu telefonskog broja koji počinje zvezdicom “Go for star” u Srbiji pruža u partnerstvu sa mobilnim operaterima Telekom Srbija i Vip mobajl (Mobile).\nUsluga “zvezdica-broj” (*BROJ) sastoji se iz pozivanja kratkog telefonskog broja dužine od tri do šest cifri kome prethodi znak zvezdice (*), poput *1000, *111.\nPrilikom izbora “*broja” moguće je upotrebiti i ime kompanije, brenda, proizvoda ili usluge, naprimer *TAXI (*8294), *BANKA (*22652).\nNavodi se da se umesto pozivanja komplikovanih fiksnih brojeva koji se teško pamte, koriscenjem “zvezdica-broja”, poziv preusmerava na željeni fiksni broj – kompanijski korisnicki servis, info broj ili broj prodajnog centra.\nKompanija “Go for star” ističe da uslugu “zvezdica-broj” u Srbiji počinje da pruža posle pozitivnih iskustava u Hrvatskoj i Poljskoj i navodi da u Izraelu, posle pet godina od uvodjenja, vise od 4.500 kompanija koristi tu uslugu.\nNoć knjige u 18 gradova u Srbiji


Podaci 600.000 korisnika italijanskog email provajdera prodaju se na dark web-u - IT Svijet\nItalijanski email provajder, Email.it, potvrdio je da je više od 600.000 naloga njihovih korisnika ukradeno i da su prodati na dark web-u. Da su im podaci ukradeni kompanija je objavila u nedelju, kada su hakeri promovisali web sajt na dark web-u na kome su nudili podatke korisnika ove kompanije.\nRezultat krađe od pre dve godine\nInteresantno je da su hakeri u svojoj objavi tvrdili da su podaci ukradeni pre više od dve godine, tokom januara 2018. godine. Takođe, oni su objavili da su nakon toga ponudili provajderu šansu da vrati ukradene podatke za određen iznos novca. Međutim, prema hakerima, Email.it je odbio da pregovara o tome, ali nije ni obavestio korisnike da su im podaci ukradeni. Predstavnici Email.it-a na ovo su odgovorili da su odbili da plate traženi iznos i da su o upadu odmah obavestili italijansku policiju.\nRezultat svega toga je da su hakeri ponudili korisničke podatke na prodaju, svakom ko je spreman da za njih plati između 0.5 i 3 bitcoin-a (u zavisnosti od odabranog paketa), a tvrde da u svom posedu imaju 46 baza podataka iz ove kompanije. U bazama se nalaze informacije o korisnicima koji su se prijavili za besplatan Email.it nalog, a sadrže šifre u tekstualnoj formi, sigurnosna pitanja i odgovore korisnike, sadržaje njihovih mail-ova i dokumenta prikačena uz njih i to za više od 600.000 korisnika koji su ovaj servis koristili od 2007. godine. Takođe, tvrde da imaju i kompletnu bazu SMS poruka poslatu kroz Email.it servis za slanje SMS-ova.\nEmail.it nije opovrgao ni jednu od tvrdnji hakera. Jedino su naglasili da se finansijske informacije kompanije nalaze na drugom serveru, koji nije bio meta napada. Takođe, naglasili su da su odmah po saznanju da su hakovani izvršili update sistema i da su zatvorili sigurnosne rupe. Međutim, ostaje gorak ukus u ustima zbog činjenice da su njihovi korisnici duže od dve godine bili u neznanju da su njihovi podaci kompromitovani.\n(Izvor: ZDNet / PC Press)\nTags: dark web, hakeri\nPrethodna Facebook pokušao da kupi spyware za nadgledanje svojih korisnika?\nSljedeća Oprez: Aplikacije za sastanke kao maska za sajbernapade


Komandni centar Rusije, Irana i Sirije: Na novi napad odgovorićemo SILOM\nM. K. 9. aprila 2017. 18:22\nZajednički komandni centar sastavljen od Rusije, Irana i oružanih snaga koje podržavaju sirijskog predsednika Bašara al-Asada saopštio je danas da je američki napad na sirijsku vazdušnu bazu prešao takozvanu „crvenu liniju“, kao i da će na svaki dalji napad „odgovoriti silom“, istom snagom i istovremeno pojačati podršku Asadovom režimu.\n„Ono što SAD radi u Siriji prelazi crvene linije. Od sada ćemo odgovoriti silom na bilo kojeg napadača ili na bilo kakve dalje napade. SAD znaju našu sposobnost za brzu i snažnu reakciju“, navodi se u saopštenju Komandnog centra, prenosi Indipendent.\nKako list navodi, američki predsednik Donald Tramp izjavio je da je napad na vazdušnu baza Šajrat nedaleko od sirijskog grada Homs, izveden sa 60 tomahavk raketa, „predstavljao svet“.\nKomandni centar je ocenio i da ih napad raketama neće odvratiti od „oslobađanja“ Sirije, kao i da američko prisustvo na severu zemlje predstavlja „ilegalnu okupaciju“.


Vlada Srbije: Novi paket pomoći države – kad, koliko, kako i kome? | podunavlje.info\nVlada Srbije: Novi paket pomoći države – kad, koliko, kako i kome?\n12. februar 2021 – Vlada Republike Srbije usvojila je na jučerašnjoj sednici Uredbu o utvrđivanju Programa direktnih davanja iz budžeta Republike Srbije privrednim subjektima u privatnom sektoru, kao i nekoliko drugih akata u vezi sa isplatom pomoći privredi ali i građanima.\nU okviru ovog, trećeg paketa pomoći privredi ugroženoj COVID-19, prva isplata minimalne zarade za mesec mart 2021. godine će biti 8. aprila, a naredne uplate u maju i junu.\nNovac će biti uplaćen na posebne namenske račune koje će, za privrednike otvoriti Uprava za trezor, a nakon toga biće preusmerena na račune zaposlenih. Ova procedura predviđena je s obzirom na to da se direktna davanja mogu iskoristiti isključivo za isplatu zarada i naknada zarada zaposlenima.\nPrihvatanjem ovih mera, privrednici se obavezuju da ne smeju smanjiti broj zaposlenih za više od 10 odsto do isteka tri meseca od isplate poslednjeg minimalca, kao i na to da ne mogu isplaćivati dividende.\nPrivrednici će za dobijanje ovih sredstava moći da se prijavljuju od 1. marta, popunjavanjem obrasca za prijave na portalu Poreske uprave.\nOko 6,1 miliona punoletnih građana Srbije dobiće kroz novi paket po 60 evra, isplata će se biti u dve rate, tokom maja i novembra. Penzioneri će dobiti dodatnih 50 evra na najavljenu sumo od 60 evra, odnosno ukupno 110 evra.\nČlanovi vlade usvojili su Uredbu o utvrđivanju Programa rasporeda i korišćenja subvencija za podršku radu ugostiteljske i turističke privrede zbog poteškoća u poslovanju prouzrokovanih epidemijom koronavirusa. Gradski hoteli dobiće još jednu vrstu direktne podrške države u visini od 350 evra po individualnom ležaju i 150 evra po smeštajnoj jedinici. Direktnu podršku dobiće i sektor prevoznika putnika i drumskog saobraćaja i autobuskih stanica, a koja podrazumeva 600 evra po autobusu u periodu od šest meseci.\nKako bi se očuvala likvidnost privatnog sektora, država je odlučila da produži postojeću garantnu šemu, za još 500 miliona evra, a biće uspostavljena i nova garantna šema za podršku najugroženijim preduzećima.\nFoto: Vlada Srbije, srbija.gov.rs\nKovincu u automobilu našli 180 kila rezanog duvana bez dokumentacije\nAkcija “Posadi svoj hlad” – pripremite lokaciju za sadnju


Stari rat, isto oružje: Nova američka administracija ne menja odnos prema kineskim kompanijama - 24sedam\nZahvaljujući Trampovim merama kompanija Apple prigrabila je prvo mesto liste proizvođača mobilnih telefona\n29. januar 2021, 17:30\nIzjava državne sekretarke za trgovinu Sjedinjenih Američkih Država Đine Rajmondo o merama zaštite domaćih proizvoda i kompanija, raspršila je svaku nadu da će nova američka administacija promeniti odnos prema Kini i kineskim kompanijama. Sada je jasno da mere koje je donela administracija Donalda Trampa, ostaju na snazi. Prilikom obraćanja u senatu, izjavila je:\n– Učinićemo sve da zaštitimo američke telekomunikacione mreže od kineskih kompanija i ostaćemo posvećeni držanju kompanija kao što su Huawei i ZTE na crnim listama.\nČlanovi kongresa su pozdravili ovu odluku, navodi gizmochina.com.\nĐina Rajmondo takođe se obavezala da će imati veoma agresivan pristup prema svemu što dolazi iz Kine.\nU decembru 2020. Kongres je odobrio novih 1,9 milijardi dolara za zamenu ZTE i Huawei opreme u američkim telekomunikacionim mrežama. Ovakve mere dale su rezultate. Dok je Huawei doživeo ozbiljan pad isporuka, Apple je značajno porastao, naročito u poslednjem kvartalu prošle godine. Isporuke su porasle za 22%, a isporučeno je preko 90 miliona iPhone telefona. To je značilo da je Apple u tom periodu prigrabio prvo mesto liste proizvođača mobilnih telefona, sa udelom od 23,4%.\nNa taj način, Apple je pretekao Samsung, uprkos tome što su Južnokorejanci takođe zabeležili rast isporuke za 6,2%, dostigavši brojku od 73,9 miliona, što je bilo dovoljno za 19,1% tržišnog udela.\nU međuvremenu, Huawei trpi ozbiljne posledice i doživljava pad od čak 42,4%, što je rekordni pad u jednom kvartalu za kineskog giganta. U poslednjem kvartalu prošle godine, Huawei je isporučio svega 32,3 miliona mobilnih telefona.\nPodsetimo, pred sam kraj mandata, republikanska administracija Donalda Trampa je donela odluku da Xiaomi stavi na crnu listu kompanija kojima se ne sme dozvoliti pristup bilo kakvoj američkoj tehnologiji. Sada je sasvim izvesno da će se u narednom periodu mobilno tržište prilično preoblikovati.\nTrampova administracija stavila Xiaomi na crnu listu: Označena kao komunistička vojna kompanija\nTagovi: AmerikaCrne listetelekomunikacije\nReakcija iz FSS: Kokeza se oglasio povodom promene pravila o broju stranaca


24/08/2018 | 14:57\nMajk Mišel imenovan je za novog generalnog direktora Telenora u Srbiji, koji je deo PPF grupe, a na dužnost će stupiti najkasnije 1. oktobra 2018. godine, saopšteno je iz kompanije.\nMišel je radio na različitim rukovodećim pozicijama u Češkoj, Srbiji, Crnoj Gori i Mađarskoj, i bio vršilac dužnosti generalnog direktora u kompanijama u regionu.\nIskustvo je sticao u Kanadi, Norveškoj i donedavno, u Bangladešu. Diplomirao je ekonomiju na kanadskom univerzitetu “Sajmon Frejzer”.\n“Veoma sam srećan što ću se pridružiti timu Telenora Srbije. Proveo sam mnogo godina u regionu, i deo mene uvek je pripadao ovim prostorima i ljudima. Radujem se mogućnostima koje su pred nama”, kazao je Mišel.\nAkcionar PPF grupe odgovoran za oblast telekomunikacija Ladislav Bartoniček rekao je da Mišel donosi više od dvadeset godina iskustva u globalnim telekomunikacionim kompanijama, radeći u regionu, Severnoj Americi i Aziji.\n“Stručnost koju je stekao na pozicijama u oblasti marketinga, prodaje i liderstva daće značajan doprinos PPF menadžmentu i razvoju našeg poslovanja u Srbiji”, istakao je Bartoniček, navodi se u saopštenju.\ngeneralni direktor/ppf grupa/telenor\nKalašnjikov nije samo puška, sada je i električni automobil\nJunski prosek 417 evra


Dan online - Sport: Preminuo Josip Pirmajer - 2018-06-26\nSport IN MEMORIAM Preminuo Josip Pirmajer\nNekadašnji igrač Partizana i član Partizanovih beba, Josip Pirmajer, preminuo je u nedjelju u Srbobranu u 75 godini. Karijeru je počeo u RFK Novi Sad 1961. koji je tada bio prvoligaš. Tu je ostao sve do decembra 1963. kada je stigao u Partizan na poziv Huga Ruševljanina, koji ga je doveo na početku karijere i u Novi Sad.\nPirmajer je za „crno-bele“ odigrao 261 meč i postigao 89 golova i bio je standardni prvotimac. Igrao je na mjestu lijevog veznog i sa Partizanom je osvajio titulu prvaka 1964/65, što je bio uvod u kasniji pohod do finala Kupa evropskih šampiona u sezoni 1965/66. Josip Pirmajer je odigrao svih devet utakmica na putu do finala, uključujući i finale protiv Reala, i postigao je i jedan gol, protiv Verdera iz Bremena u Beogradu. Nastupao je i za sve selekcije reprezentacije Jugoslavije, a za najjači tim „plavih“ zaigrao je četiri puta.\nSahrana Josipa Pirmajera biće obavljena u sredu 27. juna u Srbobranu.


Načelnik Generalštaba (GŠ) Vojske Srbije (VS) general Milan Mojsilović izjavio je da on "lično smatra, a to je i stav GŠ VS, da je u uslovima vojne neutralnosti obaveza služenja vojnog roka sa oružjem dugoročno rešenje koje će zadovoljiti potrebe mirnodopske i ratne vojske".\nSrpski vojnici i policajci / BETA PHOTO/MINISTARSTVO ODBRANE SRBIJE/EV\n“Naravno, odluka o vraćanju obaveznog vojnog roka nije isključivo vojno pitanje i za njeno donošenje je potreban širi društveni konsenzus”, rekao je Mojsilić u intervjuu za list Politika.\nPrema njegovim rečima, “primenom principa dobrovoljnosti deo ukupnog regrutnog potencijala nije osposobljen za odbranu zemlje, pa se podmladjivanje i adekvatna popuna rezervnog sastava nameću kao imperativ u podizanju odbrambenih sposobnosti VS”.\n“U skladu sa dosadašnjim opredeljenjima i konceptom popune jedinica VS, bez obzira na to da li će se doneti odluka o nastavku obaveznog služenja vojnog roka ili ne, profesionalni vojnici će i dalje biti ključni oslonac komandi i jedinica u izvršvanju misija i zadataka VS”, naveo je Mojsilović.\nKako je objasnio, “ukoliko se donese odluka o vraćanju obaveznog služenja vojnog roka, model popune VS biće kombinovan”.\nGovoreći o vojnoj saradnji sa drugim zemljama, on je rekao da će bilateralna vežba Oružanih snaga SAD i VS biti izvedena na poligonu “Medja” i u vazdušnom prostoru Srbije, u septembru ove godine.\n“Reč je o vežbi padobranskih jedinica tokom koje će se uvažbavati snabdevanje iz vazduha uz korišćenje vazduhoplova VS i Oružanih snaga SAD za desantiranje tereta”, naveo je Mojsilović.\nOn je rekao i da je u planu da pripadnici VS ove godine uzmu učešće i u trilateralnoj vežbi “Slovensko bratstvo” i bilateralnoj vežbi “Bratstvo avijatičara Rusije i Srbije – BARS”.\n“‘Slovensko bratstvo’ se ove godine održava u junu na teritoriji Ruske Federacije, uz učešće VS i oružanih snaga Rusije i Belorusije, dok će BARS, koji se od 2015. izvodi neizmenično u Rusiji i Srbiji, biti održan u septembru u našoj zemlji”, rekao je Mojsilović.


Romić odbacio optužbe za ubistvo Ćuruvije\nBeta\t 3. jula 2015. 15:25\nBivši pripadnik službe Državne bezbednosti (DB) Ratko Romić negirao je danas, u Specijalnom sudu u Beogradu, da je umešan u ubistvo novinara i vlasnika lista “Dnevni telegraf” Slavka Ćuruvije.\nOn je iznoseći odbranu u Specijalnom sudu u Beogradu, naglasio da je optužnica neosnovana i kontradiktorna, da su svi optuženi “primorani da se brane od optužnice, a ne od dokaza”.\nZa ubistvo Ćuruvije osim Romića optuženi su i načelnik resora DB-a Radomir Marković, načelnik beogradskog centra DB-a Milan Radonjić i pripadnik rezervnog sastava tog resora Miroslav Kurak, koji je u bekstvu.\n“Ova optužnica je dokaz za sebe i veoma je opasna jer pokazuje da bilo ko može da se optužbi za bilo šta, a da nema dokaza”, rekao je Romić u Specijalnom sudu.\nPo optužnici, Romić je bio saučesnik u ubistvu Slavka Ćuruvije, odnosno on je udario njegovu suprugu Branku Prpu pištoljem u glavu, dok je kao neposredni ubica označen Miroslav Kurak.\n“Insistirao sam da mi se predoči neposredan dokaz da sam ja neopaženo prišao Branki Prpi i udario je pištoljem u glavu, čime sam omogućio delo ubistva, ali nisam ga dobio. Niti sam udario Branku Prpu pištoljem u glavu, niti sam u ubistvu učestvovao na bilo koji drugi način”, rekao je Romić.\nOn je naveo da je na nadležne državane organe, “jedan visoko pozicionirani službenik” vršio pritisak da on bude uhapšen, “a u vreme predizborne kampanje”, jer će mu to doneti političke poene, a ta osoba je, kako je naveo, “izgubila na izborima”.\n“Ja sam lišen slobode 14.01.2014. godine i sve vreme sam znao dan i datum kada ću biti uhapšen”, rekao je Romić i dodao da je bio svestan da će pritvor trajati dugo, ali da je ostao dostupan organima kako bi “skinuo ljagu sa svog imena”.\nRomić je naveo da je praćenje Ćuruvije počelo 3. jula 1998. godine u vreme kada je načelnik DB-a bio Jovica Stanišić, a načelnik beogradskog DB-a Zoran Mijatović.\nPrema njegovim rečima, nad Ćuruvijom se od tada primenjuje ad hok mera kontrole telefonskih razgovora, koja po pravilima može da traje samo osam dana, zbog čega je primenjivana 21 put.\nOn je naveo da je pre ubistva Ćuruvija bio i tajno praćen i da je na tom zadatku bilo angažovano 27 pripadnika DB-a.\nRomić se osvrnuo i na navode iz optužnice da je Ćuruvija ubijen zbog kritike nosilaca vlasti, ocenivši da nije jasno “koja je to i šta je ta najviša struktura vlasti”.\n“Navodi se da je Ćuruvija ubijen radi ograničenja slobode medija i zato smo mi pozvali sve one koji imaju veze sa medijima, a najkompetentniji su ministri informisanja”, rekao je Romić.\nU vreme ubistva Slavka Ćuruvije ministar informisanja Srbije bio je aktuelni premijer Aleksandar Vučić, dok je savezni ministar informisanja bio Milan Komnenić.\nRomić će nastaviti da iznosi svoju odbranu u septembru, a pre njega iznošenje odbrane su završili Radomir Marković i Milan Radonjić, koji su takođe negirali krivicu.\nSlavko Ćuruvija je ubijen 11. aprila 1999. godine, u vreme NATO bombardovanja Srbije, ispred zgrade u kojoj je živeo u Svetogorskoj ulici broj 35 u Beogradu.\nVulin: Unosio sam 9.000 po 9.000 evra\nPoznati srpski astrolog: Prvi sam rekao da je Zoran ubio…\nDrama na Bežanijskoj kosi: Maskirani razbojnici s pištoljima…\nDetalji gnusnog ubistva pevačice: Zoranov otac opet u fokusu…\nDve osobe povredjene u lančanom sudaru na Obilaznici oko…\nŠokantno: Zoran Marjanović uhapšen zbog ubistva supruge Jelene


Evropljani se više zanimaju i spremni su za putovanja u inostranstvo u narednih 12 meseci, posebno Nemci, pri čemu od odredišta najviše traže visoke sigurnosne standarde i pozitivne epidemiološke slike, no i dalje se suočavaju s ograničenjima putovanja čije se ukidanje, kao i porast putovanja, očekuje s dostupnošću vakcine.\nZaključci su to studije svetske turističke berze ITB Berlin i istraživačko-konsultantske kompanije IPK International o uticajima pandemije covida-19 na turizam, potražnju i trendove, s naglaskom na Nemačkoj kao najvećem evropskom tržištu emisija, piše Seebiz.\nS dostupnošću vakcine, Evropljani kao turisti, ali i turistička i industrija putovanja očekuju postupno ukidanje ograničenja putovanja, koja bi tada, kako je pokazalo istraživanje, počela brzo i naširoko rasti.\nNamere Nemaca da putuju u inostranstvo u sledećih 12 meseci su se povećale za šest odsto u odnosu na sprovedeno prvo istraživanje u junu ove godine, čime je to tržište znatno iznad evropskog i svetskog proseka, odnosno sve je više onih koji su voljni da putuju u inostranstvo.\nOsim Nemaca, natprosečni interes za putovanja u inostranstvo u narednih 12 meseci pokazali su i Švajcarci, Holanđani i Austrijanci, a i dalje su im, kao i tokom leta, u fokusu više odredišta unutar Evrope, među kojima recimo Nemci najviše preferiraju Španiju, a zatim Italiju i Austriju.\nStudija pokazuje i da su odredišta unutar Evrope uspela da zadrže ili čak i prošire svoj potencijal poslednja četiri meseca, poput recimo Italije, za razliku od odredišta izvan Evrope za koje je zanimanje kod evropskih turista i dalje znatno ispod proseka i nije se baš popravilo.\nRazlog tome istraživači vide u raznim ograničenjima kao što su propisi o ulasku i izlasku za zemlje, iako neki smatraju da je to pridonelo poboljšanju sigurnosne slike destinacije i njeze turističke ponude poslendjih meseci, pa su s te strane i manje rizične od zaraze koronom, kao i ponuda u destinaciji, od prevoza i smeštaja, do vrsta aktivnosti.\nOsim toga, Nemci, kao i svi Evropljani iskazuju nešto pozitivniji stav prema avio-putovanju nego su ga imali u junu, iako ih je još većina nesigurna oko rizičnosti takvog putovanja, a za razliku od njih "strah od letenja" zbog korone nešto je veći među Amerikancima.


Osmani: Kosovo ne provocira, već sprovodi zakone, Srbija je izvor destabilizacije - Radio Kosovska Mitrovica\nOsmani: Kosovo ne provocira, već sprovodi zakone, Srbija je izvor destabilizacije\nKosovo ne provocira, već sprovodi zakone, izjavila je danas kosovska predsednica Vjosa Osmani na sastanku sa čelnim ljudima zaduženim za bezbednost na prostoru Kosova.\nOsmani se danas povodom situacije na severu Kosova, sastala sa ministrom unutrašnjih poslova Dželalom Svečljom, direktorom kosovske policije Samedinom Mehmetijem, direktorom OAK-a Petritom Ajetijem, ministrom odbrane Armendom Mehajom, šefom misije EULEX-a, Lars Gunar Vigemarkom i komandantom KFOR-a general-majorom Frankom Federičijem.\nOsmani je naglasila da Kosovo ne provocira bezbednosnu situaciju, već sprovodi zakon, dok policija brine o bezbednosti svih građana bez razlike.\nOna je visoko ocenila rad kosovske policije, koja je prema njenim rečima pokazala profeionalnost u očuvanju javnog reda i bezbednosti.\n“U tom kontekstu, Osmani je ponovila svoj stav da je Srbija izvor destabilizacije u regionu, pozivajući međunarodnu zajednicu da se suprotstavi takvim naporima, kao i podsticajnom diskursu, čiji je izvor ne samo u Srbiji, već i u Rusiji” navodi se u saopštenju Kabineta kosovske predednice.


EU koristi coronavirus da bi zaboravila na ljudska prava mi\nTanjug 29. juna 2020. 15:46\nRIM – Zemlje Evroposke Unije namerno ne spasavaju migrante u Sredozemonom mru i koriste pandemiju Covida19 da ne postuju ljudska prava niti zakone koji vrede na moru”, izjavila je za nemacku agenciju DPA Karola Rakete, a prenosi onlajn magazin “Jurop Tudaj”.\nKarola Rakete je postala poznata kada je prosle godine pristala u italijansku luku sa 53 migranta koje je spasila nevladina organizacija “Si Voc” (Sea Watć) uprkos zabrani tadasnjeg italijanskog ministra unutrasnjih poslova Matea Salvinija.\nKarola Rakete je optuzila evropske zemlje, na prvom mestu Maltu, da pustaju namerno da ljudi umiru u vodama Sredozemnog mora, kako bi njihova smrt posluzila za odvracanje drugih migranata koji se evenetualno spremaju na put prema Evropi.\n“Cak ni u Italiji, iako je promenjena vlada, situacija nije bolja i nista na granicama spoljnim EU nije promenjeno, ako jeste onda na gore”, rekla je Karola Rakete.\nOna je ponovila da su “ljudska prava univerzalna, i da zakon mora ne priznaje granice ni pasose za ljude koji su u opasnosti”.\nA za svoj gest neposlusnoti prema naređenju tadasnjeg italijanskog ministra unutrasnjih poslova Salvinija, rekla je da “je bio znak otpora prema strukturnom rasizmu zemalja EU”.\nNakon sto je doverla brod sa migrantima u italijansku luku Karola Rakete je bila uhapsena, zatim pustena, a onda je sud u Italiji pokrenuo istragu prema kojoj je naredba Salvinija da brod ne sme uci u luku, bila protivzakonita.\nU pokrenutom procesu, Salvini je posegao za imunitetom koji ima kao clan parlamenta.


Superliga i bez Engleza | Starmo\nNaslovnica Sport Superliga i bez Engleza\nSuperliga i bez Engleza\nMadrid — Šest preostalih klubova fudbalske Superlige poručilo je tokom noći kako će nastaviti s planiranim organiziranjem takmičenja bogatih ekipa bez obzira na istupanje šest engleskih klubova.\n“Uprkos objavi istupanja engleskih klubova, na što su bili prisiljeni pod pritiskom koji je nad njima izvršen, mi smo uvjereni da je naš prijedlog potpuno u skladu sa zakonom i normativom Evropske unije što je danas potvrđeno sudskom odlukom (u Madridu) koja štiti Superligu”, navedeno je u zajedničkom saopštenju Real Madrida, Atletica, Barcelone, Juventusa, Milana i Intera.\n“S obzirom na aktuelnu situaciju, razmislit ćemo o najadekvatnijim koracima kako bi smo remodelirali ovaj naš projekt, uvijek imajući na umu cilj da navijačima ponudimo najbolje moguće iskustvo te potenciramo isplate solidarnosti čitavoj fudbalskoj zajednici”, dodali su u saopštenju, koje prenose hrvatski mediji.\nU utorak navečer su engleski klubovi Manchester City, Manchester United, Arsenal, Liverpool, Tottenham i Chelsea saopštili kako se povlače iz Superlige, projekta objavljenog javno u nedjelju. Dvanest bogatih evropskih klubova najavilo je osnivanje vlastite lige od 20 klubova “koja bi počela što je ranije moguće”.\nNajava je izazvala protivljenje evropske i svjetske krovne organizacije UEFA-e i FIFA-e. UEFA je zatim predstavila novi format Lige prvaka od 2024. godine koji bi išao na ruku bogatijim klubovima, ali koji nije radikalan poput Superlige.


Garantni fond RS u minusu, sredstva "zarobljena" u dvije propale banke | Srpskacafe\nPonedjeljak, 16.09.2019., 08:12 Ponedjeljak, 16.09.2019., 08:12\nGarantni fond Republike Srpske je prošlu godinu završio s negativnim finansijskim rezultatom u iznosu od 5,7 miliona KM.\nSredstva Fonda ostala su “zarobljena” u Banci Srpske u stečaju i Bobar banci u stečaju, a ukupna potraživanja naplativa su svega 48,3 posto, odnosno 53,6 posto.\nFond nije izvršio ni plan ostvarenja osnovne djelatnosti na izdavanju planiranih garancija.\n– Po tom osnovu ostvaren je indeks 29,07 ili tek jedna trećina planiranih prihoda te vrste – priznaje se u izvještaju o poslovanju tog fonda u 2018., koji će razmatrati poslanici Narodne skupštine RS-a na narednoj sjednici.\nFond je odobrio i izdao ukupno 142 garancije u ukupnom iznosu od 29,2 miliona KM, a od osnivanja je podržano oko 92,6 miliona KM kreditnih sredstava.\nNavedeno je i da je Fond većinu slobodnih novčanih sredstava sukcesivno plasirao u hartije od vrijednosti, koje emituju RS i jedinice lokalne samouprave.\nNjegova osnovna djelatnost je izdavanje svih vrsta garancija za obezbjeđenje dijela obaveza po kreditu ili drugoj finansijskoj obavezi.\nFond može izdati garancije najviše do 50 posto iznosa odobrenog kredita ili druge finansijske obaveze koje je preduzetniku odobrila banka ili druga finansijska organizacija.


Odbojkaši Srbije boriće se u grupi A za odlazak u RIO - Sjajne Vesti\nOlimpijske igre u Rio de Žaneiru se održavaju sledeće godine, a muška odbojkaška reprezentacija Srbije još nije izvadila vizu za učešće. Propuštena je šansa na ovogodišnjem Evropskom prvenstvu kada su nas Francuzi eleminisali u četvrt finalu.\nNa Evropskom prvenstvu vizu za OI obezbedile su samo dve prvoplasirane ekipe Francuska kao aktuelni šampion i drugi finalista ekipa Slovenije. Ako ćemo tražiti neku utehu u neuspehu zbog neizborene vize za OI, dovoljno je reći da vizu nisu uspeli obezbediti ni olimpijski šampion, ekipa Rusije, kao ni aktuelni svetski prvak Poljska.\nOdbojkaška reprezentacija Srbije, posle osvajanja sedmog mesta na završenom Evropskom prvenstvu u Bugarskoj i Italiji, Srbija zauzima 12. mesto na svetskoj rang listi sa 130 bodova.\nPrvi na listi je Brazil sa 330 bodova, druga je Poljska sa 286 bodova , a treće mesto zauzima Rusija sa 274 bodova. Odbojkaši Italije su četvrti na listi sa 268 bodova, SAD je peta sa 245, a šesto mesto zauzima Argentina sa 190 bodova.\nBugarska je sedma sa 150 bodova, osmoplasirani je Iran 145 bodova, Nemačka je deveta sa 135 bodova, a 10. mesto zauzimaju selekcije Kanade i Francuske sa po 131 bodom.\nDa bi se obezbedila viza za OI u Rio de Žaneiru 2016. godine predstoji velika borba, prva stepenica je Evropski kvalifikacioni turnir u Berlinu. Ako se tu ne uspe druga šansa je turnir Svetskih kvalifikacija, koji će se odigrati u Japanu između 14. maja i 5. juna 2016. godine.\nPre određivanja grupa u Berlinu Evropska odbojkaška fedracija (CEV) saopštila je sastave grupa. Nemačka, kao domaćin, i Rusija, prvoplasirana ekipa na CEV rang-listi, određeni su za nosioce grupa, a ostale selekcije svrstane su na osnovu rang-liste.\nNa osnovu te liste muška odbojkaška reprezentacija Srbije igraće:\nTurnir Evropskih kvalifikacija za Olimpijske igre u Rio de Žaneiru odigraće se od 5. do 10. januara u dvorani „Maks Šmeling“ u Berlinu.\nIz svake grupe po dve prvoplasirane ekipe ulaze u polufinale. gde će odlučiti koje su dve ekipe finalisti.\nDa je do vize za OI, jako teško doći pokazuje činjenica da će samo pobednik turnira obezbediti odlazak u Rio. Drugoplasirana i trećeplasirana reprezentacija na Evropskom kvalifikacionom turniru obezbeđuje učešće na turniru Svetskih kvalifikacija, koji će se odigrati u Japanu između 14. maja i 5. juna.\nDa bi se obezbedila viza za OI u Rio de Žaneiru, treba mnogo truda a i dosta sreće pa da se kockice slože, svesni su naši igrači kao i stručni štab.\nPoželećemo da to odmah reše u Berlinu, i da ih gledamo i navijamo za njih na Olimpijskim igrama.\ntop vesti, odbojkaška reprezentacija Srbije, sjajne vesti, kvalifikacije, berlin, grupa A, turnir evropskih kvalifikacija\nOdbojkaši Srbije boriće se u grupi A za odlazak u RIO postavio Milivoje Rosandić 26.10.2015


EKOLOGIJA: Za čistiji vazduh u Užicu 19 miliona dinara od države – Zapadna Srbija\nEKOLOGIJA: Za čistiji vazduh u Užicu 19 miliona dinara od države\nGradonačelnica Užica dr Jelena Raković Radivojević potpisala je danas sa ministarkom zaštite životne sredine Irenom Vujović tri ugovora vredna oko 19 miliona dinara, koji se odnose na mere koje će doprineti čistijem vazduhu u našem gradu.\n– Iz Ministarstva za zaštitu životne sredine opredeljeno je 14 miliona za nabavku kotlova na gas u porodičnim kućama na području Grada Užica, sa 4 miliona dinara ministarstvo će podržati zamenu kotla u vrtiću Bambi, a oko 730.000 dinara je opredeljeno za pošumljavanje. Sve ovo zajedno sa sredstvima koje izdvaja Grad doprineće značajnom smanjenju aerozagađenja, što i jete bio cilj učešća na konkursu – istakla je posle potpisivanja ugovora gradonačelnica Užica.\nMinistarka Irena Vujović je predstavnicima gradova i opština sa kojima su danas potpisani ugovori, a među kojima je i Užice, čestitala na brzoj i efikasnoj pripremi dobrih projekata.\n– Želim svima da vam čestitam na uspešno pripremljenim projektima. I mi smo, sa naše strane, požurili sa sprovođenjem konkursa i zato sam vas danas pozvala, da bismo mogli što pre da potpišemo ugovore, da vam odmah prebacimo sredstva i da što pre počnete da radite. Volela bih da uskoro obiđem vaše lokalne samouprave da vidimo zajedno kako napreduju radovi – rekla je ministarka Vujović.\nMinistarstvo zaštite životne sredine raspisalo je početkom godine tri konkursa kojima je cilj unapređenje kvaliteta vazduha, i na sva tri konkursa Grad Užice dobio je podršku sa svojim projektima.\nTags Dr Jelena Raković Radivojević, Ekologija, Irena Vujović, Ministarstvo zaštite životne sredine Post navigation\nNa planinama Zapadne Srbije ponovo pasu jeleni\nLim dobija plutajuću barijeru za otpad


Čepurin: Vojničići teže da nanesu štetu Srbiji i Rusiji - Nova Borba\nFoto: Ambasada Ruske federacije/Tanjug\nČepurin: Vojničići teže da nanesu štetu Srbiji i Rusiji\nAmbasador Rusije Aleksandar Čepurin kaže da je Srbija pouzdani partner.\nOn dodaje da Moskva visoko ceni iskreno raspoloženje sprskog rukovodsrtva za unapređenje saradnje.\nOn je dodao da treba istaći i značajni konstruktivni doprinos srpske diplomatije koja se protivi donošenju antiruskih odluka, zagovara smanjenje napetosti u Evropi i teži proširenju spoljnopolitičkih horizonata zemlje.\n"Novi impuls našoj saradnji bez sumnje će dati poseta Dimitrija Medvedeva Srbiji, koja je planirana za jesen. Naš potencijal je veliki i može da bude realizovan u zajedničkim projektima, čiji je cilj povećanje blagostanja naših građana."\nČepurin je u autorskom tekstu za "Novosti" povodom ruskog nacionalnog praznika Dana Rusije istakao da Rusija čvrsto podržava mir i stabilnost na Balkanu.\n"Uzimajući u obzir krhkost stanja regiona, pokušaji nametanja ovde svojih šablona, kao i ubacivanje preko pseudodemokratskih struktura onih ideja koje šire nesuglasice i slabe vlast, kako bi bila poslušna i nesuverena, nisu samo protivpravni, nego i vrlo opasni", ističe Čepurin.\nRuski ambasador podseća da su se već videli rezultati takve politike u Jugoslaviji devedesetih godina, u severnoj Africi, na Bliskom i Srednjem istoku, u Ukrajini.\n"Međutim, vojničići konfrontacije su još uvek u stroju i vidimo ih ovde kako teže da nanesu štetu i Rusiji i Srbiji. U zadnje vreme, oni sve češće vire iz rovova, ponašajući se bahato kao da su gazde", dodao je on.\nKako je istakao, Rusija se dosledno zalaže za teritorijalni integritet Srbije, striktno poštovanje rezolucije Saveta bezbednosti UN 1244.\nČepurin, takođe, smatra da se ne sme dopustiti devalvacija Misije UN na Kosovu i Metohiji.\n"Važno je da Priština neizostavno ispunjava postignute dogovore o ZSO. Apsolutno su nelegitimni pokušaji Kosova da uz pomoć spoljnih pokrovitelja insistira na učlanjenju u međunarodne organizacije", naglasio je on.\nAmbasador RF je istakao i značaj nedavne odluke šefova država članica Evroazijske ekonomske unije o stvaranju slobodne zone trgovine sa Srbijom.\n"Mi ćemo svim merama doprineti najskorijem potpisivanju dokumenata", dodao je Čepurin.\nPrema njegovom mišljenju, ne treba staviti tačku i na perspektivan projekat izgradnje gasovoda preko Crnog mora u južnu Evropu.\n"Objektivna potreba je ovde očigledna. Treba insistitati na adekvatnom pristupu Evropske komsije", dodao je on.\nGovoreći o ruskom doprinosu završetku oslikavanja Hrama Svetog Save, Čepurin je najavio da će uz pomoć "Gasprom njefta" u najkraćem roku biti urađeno pokrivanje mozaikom više od 4.000 metara kvadratnih unutrašnje površine kupole Hrama.


2022 јун | Унија синдиката просветних радника Војводине УСПРВ\nMesečne arhive: jun 2022\n29. jun 2022. Obrazovanje Nema komentara\nU obrazovanju plate najniže u javnom sektoru!!!\nPodaci Republičkog zavoda za statistiku o aprilskim zaradama u Srbiji pokazuju da su plate u javnom sektoru veće nego u privatnom, budući da je prosečna plata bez poreza i doprinosa u javnom sektoru iznosila 77.886 dinara, što je za skoro 7.000 više nego u privatnom sektoru gde je prosek 70.975 dinara.\nKada je reč o zaradama u javnom sektoru, najveća su primanja zaposlenih u državnoj administraciji, u proseku 86.889 dinara, slede zaposleni u javnim državnim preduzećima sa prosekom 86.149 dinara, dok je pokrajinska administracija sa prosekom od 83.758 dinara na trećem mestu.\nLokalna administracija zaostaje po primanjima za pokrajinskom za skoro 20.000, pa je prosek plata lokalnih službenika 64.700, dok su radnici u lokalnim javnim preduzećima prošli neznatno bolje od lokalnih službenika i u proseku primaju 67.981 dinar.\nProsek zaposlenih u obrazovanju u kulturi je 70.431 dinar, a u zdravstvu i socijali 79.067 dinara.\n28. jun 2022. Obrazovanje Nema komentara\nZa indeks Matematičkog fakulteta u Beogradu sutra će se „boriti“ skoro 700 kandidata na 435 mesta, a prema rečima prodekana za nastavu Nebojše Ikodinovića, ubedljivo najmanje interesovanje vlada za modul profesora matematike i računarstva, gde je prijavljeno svega osam maturanata.\n27. jun 2022. Obrazovanje Nema komentara\n10 godina Unije sindikata prosvetnih radnika Vojvodine\nPovodom 10 godina od osnivanja 25.6.2022.godine održana je Svečana Skupština Unije sindikata prosvetnih radnika Vojvodine.\nNaša organizacija osnovana je 16. juna 2012. godine kao rezultat saradnje tri članice, Sindikata prosvetnih radnika Sremske Mitrovice, Sindikata prosvetnih radnika Bačke Palanke i Sindikata prosvetnih radnika Banata, Želja nam je bila da se glas prosvetara jače čuje i da se delovanje usmeri ka ostvarivanju boljeg statusa zaposlenih u obrazovnim institucijama.\nRešenjem Ministarstva za rad, zapošljavanje i socijalna pitanja od 28. decembra 2018. godine potvrđena je reprezentativnost ove organizacije na teritoriji Pokrajine.\n24. jun 2022. Obrazovanje Nema komentara\nKako nam javljaju nastavnici škole, reakcija uprave na ovaj incident je prvobitno izostala.\n„Tražili smo na Nastavničkom veću da se nešto preduzme. Dobili smo informaciju da niko ne zna ni kada, ni ko je to učinio“, navodi jedna nastavnica iz ove škole za 021.rs.\nDodaje da je posle nedelju dana, tek na insistiranje nastavnika, uprava obećala da će pozvati policiju kako bi pronašli počinioce. Međutim, kako 021.rs nezvanično saznaje iz policije, za sada u evidenciji prijava nemaju ništa u vezi sa ovom bistom.\n„Popodne su bistu samo odneli“, kaže ova nastavnica, a na pitanje ko je i gde odneo bistu, odgovara da ne zna.\nIstiče i da je o svemu obavešten Nacionalni savet mađarske nacionalne manjine, koji je i finansirao izradu i postavljanje biste u holu škole.\nDa saznamo šta se desilo sa bistom i da li će biti sanirana, pokušali smo da kontaktiramo upravu škole. Međutim, na telefon se niko nije javljao, a na poslati mejl do objavljivanja ovog teksta nismo dobili odgovor.\nPodsetimo, u ovoj školi su nedavno održavani i protesti roditelja i dela zaposlenih koji su nezadovoljni izborom v.d. direktora.\n11. jun 2022. Obrazovanje Nema komentara\nRodno osetljivom jeziku (ni)je mesto u udžbenicima\nStruka naglašava da uzor u pisanju đačkih knjiga ne može biti „Vodič za upotrebu rodno osetljivog jezika u javnoj upravi u Srbiji” nego „Normativna gramatika srpskog jezika”


Naslovna/Politika/Ćulum: Sljedeće sedmice prva sjednica Koordinacionog tijela\nDirektor Policije Republike Srpske Darko Ćulum najavio je da će sljedeće sedmice biti održana prva sjednica Koordinacionog tijela za praćenje kretanja ilegalnih migranata preko teritorije Srpske.\nĆulum, koji je predsjedavajući Koordinacionog tijela, istakao je da će ono biti zaduženo da koordiniše sve policijske i aktivnosti svih drugih organa u vezi sa ilegalnim migracijama na području Srpske.\n“Koordinaciono tijelo će praktično nastaviti da radi ono što je do sada svakako rađeno, samo što ćemo nešto drugačije organizovano pristupiti pitanju ilegalnih migracija, odnosno kretanju, prihvatu i prosljeđivanju migranata preko teritorije Republike Srpske”, rekao je Ćulum.\nOn je dodao da je policija i do sada ilegalne migrante držala pod budnim okom i privodila, evidentirala i predavala Službi za poslove sa strancima ili Graničnoj policiji BiH.\nĆulum je naveo da Srpska nema ni uslova, ni kapaciteta da ilegalne migrante zadrži na svojoj teritoriji, te podsjetio na zaključak Vlade da migranti ne mogu biti u Srpskoj.\nVlada Republike Srpske usvojila je na jučerašnjoj sjednici informaciju o potrebi formiranja Koordinacionog tijela Vlade Republike Srpske za praćenje kretanja ilegalnih migranata preko teritorije Republike Srpske i donijela rješenje o imenovanju članova ovog tijela.\nDarko Ćulum migranti Policija\nDodik – Vučić: Sredinom godine početak radova na autoputu Bijeljina-Kuzmin (VIDEO)


Počinje samit lidera Evropske unije i zemalja zapadnog Balkana: Opet rampa za BiH – Haber.ba\n– Evropsko vijeće priznaje evropsku perspektivu za Ukrajinu, Republiku Moldaviju i Gruziju. Budućnost tih država i njihovih građana je unutar Evropske unije. Evropsko vijeće je odlučilo dodijeliti status zemlje kandidata Ukrajini i Republici Moldaviji – stoji u nacrtu zaključaka.\nPredsjedavajući Predsjedništva Bosne i Hercegovine Šefik Džaferović će učestvovati na Samitu Evropska unija – zapadni Balkan koji se održava u Briselu.\nKako je najavljeno iz Predsjedništva BiH, samit Evropska unija – zapadni Balkan, na kojem će učestvovati lideri država članica Evropske unije i država zapadnog Balkana, bit će održan uoči sjednice Evropskog vijeća, na kojoj će lideri članica EU donijeti odluke koje će imati ključni značaj za nastavak evropskog puta Bosne i Hercegovine i regiona,piše Avaz\nTeme:EU, izdvojeno, Samit lidera


Novi Put » ,,U VRTIĆU SVAKOG DANA SVA SU DECA RAZIGRANA“\nNaslovna // Tema dana // ,,U VRTIĆU SVAKOG DANA SVA SU DECA RAZIGRANA“\n,,U VRTIĆU SVAKOG DANA SVA SU DECA RAZIGRANA“\ndatum unosa May 19, 2017\nU HALI SPORTOVA U JAGODINI ODRŽANA ZAVRŠNA PRIREDBA PREDŠKOLSKE USTANOVE ,,PIONIR“\nUčestvovalo je 12 predškolskih grupa i jedna jaslena grupa, što je oko 400 mališana iz jagodinskih gradskih i seoskih vrtića\nU Hali sportova Jasa u Jagodini, u petak, je održana završna priredba Predškolske ustanove ,,Pionir“.\nZavršna priredba predškolaca jagodinskih gradskih i seoskih vrtića održava se već 20 godina u Hali sportova i uvek izaziva veliku pažnju. Tako je bilo i ove godine. Hala je bila ispunjena do poslednjeg mesta a roditelji, braća i sestre, bake i deke došli su da bodre svoje najmilije. Ove godine priredba je nosila naziv ,,U vrtiću svakog dana sva su deca razigrana“.\n-Kod nas deca rastu uz muziku i veselje, uz aktivnosti koje odgovaraju deci, koje podstiču njihov razvoj i napredovanje, kroz ljubav i sve ono što mi zaposleni pokušavamo da im pružimo radi njihovog što srećnijeg detinjstva, da ovaj period u vrtiću pamte ceo život – rekla je pomoćnik direktora PU ,,Pionir“ Vesna Ostojić.\nU priredbi je učestvovalo oko 400 predškolaca koji su na osmočaspvnom boravku u vrtiću, a na olimijadi će učestvovati 250 dece koja su na četvoročasovnom pripremnom predškolskom programu.\n-Ovaj nastup je najznačajniji za decu ali i za roditelje zato što su naši roditelji i naši partneri jer su uvek na raspolaganju da nam pomognu i učestvuju u svim našim aktivnostima. Deci jako znači da se pojave na ovoj priredbi, da dobiju velike aplauze. Ova manifestacija je postala tradicionalna gradska manifestacija – istakla je Vesna Ostojić i dodala da celom kolektivu mnogo znači podrška lokalne samouprave.\nPubliku je najpre pozdravio direktor PU ,,Pionir“ Vladan Đurđević, a zatim je usledila priredba u kojoj je učestvovalo 12 predškolskih grupa kao i jedna jaslena koja je izmamila najjače aplauze publike. Mališani su sa svojim vaspitačicama mesecima vredno uvežbavali plesne tačke kako bi zablistali na završnoj priredbi.\nCeo kolektiv Predškolske ustanove ,,Pionir“ svakako je, nakon ove priredbe, još ponosniji na ono što je uradio kako bi ove mališane pripremio za sledeći najvažniji korak u životu – polazak u školu.


Izmene radnog vremena za bozićne praznike\nTanjug 6. januara 2022. 06:18\nBEOGRAD – Na Badnji dan i Božić radno vreme prodavnica, pijaca, pošta i banaka u Beogradu biće izmenjeno, a kovid ambulante će u petak raditi skraćeno.\nKako je najavljeno, prodavnice kompanije Lidl danas će na Badnji dan raditi do 18 časova, dok će Božić biti neradan, to isto važi i za trgovinske lance kao što su Idea, Roda, Mercator, Maxi, Super Vero…\nIzmene će biti i u radnom vremenu kovid ambulanti, koje će 7. januara raditi skraćeno, od 8.00 do 18 časova, a kako je ranije najavljeno, neće biti vakcinacije na Božić.\nKada je reč o beogradskim pijacama, zelene pijace će raditi regularno danas, 6. januara, dok će 7. januara biti otvorene zelene tržnice „Zemun“, „Banovo brdo“, „Bele vode“i „Dušanovac“od 6.00 do 14.00 časova.\nTakođe, pijaca „Otvoreni tržni centar“ neće raditi 7. januara, kao i pijaca cveća „Krnjača“.\nPijaca „Palilula“ neće raditi 7. januara, a 6. januara će raditi od sedam do 18 sati.\nZa Božić će skoro sve pošte u Srbiji biti zatvorene, izuzev dežurne poput Glavne pošte u Takovskoj 2 u Beogradu i na aerodromu „Nikola Tesla“.\nKada je reč o bankama, radno vreme skoro svih filijala 6. januara biće skraćeno do 13 časova, osim onih koje se nalaze u tržnim centrima, koje će biti otvorene do 18.00.\nHitna pomoc: Uboden nozem mladic u Zelezniku


Bez svadja i tuzbi, Sebastian uci da zivi sam\nIako je Sebastián Rulli naglasio da vise ne zeli da prica o rastanku sa njegovom suprugom Cecilie Galliano, ostaju pitanja i stvari koje jos nisu otkrivene.\nDakle, na insistiranje novinara koji zele da znaju kako se sada glumac snalazi dok zivi sam, a i da se razrese glasine koje kruze, o mogucim problemima koje ima sa Ceciliom, protagonista "Tesese", rekao je sledece:\n"Pricalo se da je podneta tuzba, da smo bili u svadji, ali nista od toga nije istina, i malo po malo pa ce sve izaci na povrsinu", rekao je Sebastian.\nMedjutim, ono sto Sebastian zeli da razresi, da iako ni on ni Cecilia nisu pricali javno o razvodu, zive odvojeno i primorani su da se adaptiraju na novi zivot.\n"Ja se trudim da se priviknem na svoj novi zivot, ali mi nedostaju deca, sa kojim sam bio u kontaktu svakodnevno."\nPored toga, Sebastian je priznao da se okrenuo poslu, prvo kao protagonista "Terese", a sada kao deo pozorisne ekipe 'Divorciémonos mi amor', mu je pomoglo da na najbolji nacin prodje kroz ceo proces.\nprevod by -MILOS-\nBez svadja i tuzbi, Sebastian uci da zivi sam :: Comments\nRe: Bez svadja i tuzbi, Sebastian uci da zivi sam\non Sat 14 May 2011 - 2:10 by EJPRIL\nja mu zelim sve najbolje\non Sat 14 May 2011 - 2:12 by zvjezdica\ni ja isto...on je meni onako skroz ok..\non Sat 14 May 2011 - 2:20 by ღJacqueline Bracamontesღ\nSlazem se sa tobom :Good: u Rubi mi je odlican\non Sat 14 May 2011 - 3:18 by zvjezdica\ni meni je u Rubi bio odličan bio je predobar par sa onom Elenom,baš mi je bilo žao kad je umro\non Sat 14 May 2011 - 8:39 by Rose ♥\nZao mi je,nijedna rastava nije laka


Avganistanski predsednik Hamid Karzai smenio dva visoka vojna oficira\nAvganistanski predsednik Hamid Karzai je smenio dva visoka oficira umešana u vojnu operaciju u kojoj je – kako je rekao - poginulo 89 civila.\nKarzai je u današnjoj predsedničkoj naredbi zatražio momentalno smenjivanje komandanta vojske u zapadnom delu Avganistana, generala Džalandara Šaha i područnog komandanta, majora Abdula Džabara.\nKarzai ih je otpustio posle vazdušnog napada američkih snaga u petak na talibanske ciljeve u pokrajini Herat. Karzaijeva klancelarija je osudila – kako se navodi – jednostranu koalicionu akciju u zabačenom okrugu Šindand.\nAmerička vojska osporava cifre o civilnim žrtvama i kaže da su avganistanske trupe tražile podršku. Portparol koalicionih snaga je izjavio Glasu Amerike da su u tom napadu poginuli 25 ekstremista i 5 civila.\nU helikopteru koji je iznajmio NATO, koji se srušio u istočnom Avganistanu, poginula je najmanje jedna osoba, dok su tri povređene. U saopštenju NATO-a se navodi da se transportni helikopter ruske proizvodnje srušio u pokrajini Kunar, ubrzo posle uzletanja iz vojne baze.\nNavodi se da je najverovatniji uzrok mehanički problem, mada Taliban tvrdi da je oborio letelicu. Pokrajina Kunar se graniči sa Pakistanom i poprište je smrtonosnih pobunjeničkih napada na avgansitanske i koalicione trupe.


RTCG - Radio Televizija Crne Gore - Nacionalni javni servis :: Društvo :: "Budva kao IT centar CG, a CG kao regionalni IT centar"\n02. 07. 2020. 09:59 >> 09:58 4\nRazvoj IT industrije, koji po dugoročnim projekcijama može doseći i ići preko 10 procenata crnogorskog BDP-a, može biti pravi put ka snaženju crnogorske ekonomije i smanjivanju zavisnosti od turizma, kazao je potpredsjednik Crnogorske Đorđija Kovačević.\nOn je, kako je saopšteno iz Crnogorske, istakao da je značaj IT industrije kao privredne grane došao do izražaja u izazovnim vremenima uzrokovanim pandemijom virusa korona.\n„O perspektivi IT industrije dovoljno je reći da je za vrijeme korona krize, uz medicinsku industriju, jedino IT industrija bilježila rast. Podatak da su korisnici online platforme Amazon, za vrijeme pandemije trošili na usluge i proizvode rekordnih 11 hiljada dolara u sekundi dovoljno govori o potencijalima IT-a. Svi ti podaci potvrđuju projekcije da će IT industrija bilježiti stabilan rast i u narednih 20 godina“, objasnio je Kovačević.\n„Crna Gora sa svojim geografskim položajem u srcu Evrope i sa relativno dobrom avio povezanošću preko aerodroma Tivat, Podgorica i Dubrovnik ispunjava geografski kriterijum.Topla mediteranska klima sa u prosjeku 240 sunčanih dana u godini čini Crnu Goru povoljnom i u pogledu klimatskog kriterijuma. Ono što Crnoj Gori trenutno nedostaje je fleksibilna poreska politika za IT kompanije i IT start up-ove koja bi privukla te kompanije i investitore koji ulažu u IT start up-ove “, kazao je Kovačević.\n„Budva više nije malo mediteransko mjesto već je postala veliki grad sa izrazito velikim prostornim kapacitetima za stanovanje i poslovanje. Tokom zimskih mjeseci većina smještajnih i poslovnih kapaciteta bude prazno jer Budva zimi skoro da ne živi. Kada bi se dovele IT kompanije, koje upošljavaju veliki broj, uglavnom mladih ljudi, pa uz to kada bi se i Akademija znanja u Budvi iskoristila kao obrazovni poligon za buduće IT kompanije, mislim da bi se sveukupna privreda i život Budve promijenio“, rekao je Kovačević.\n„Ukoliko Budva krene ovim putem, živjela bi punim kapacitetima 12 mjeseci i imala potencijal da postane svjetska IT metropola“, kazao je Kovačević.\n„Jedina dobra ekonomska pouka koju je Crna Gora mogla izvući iz ove krize, jeste da je turizam kao privredna grana previše ranjiv i da se u budućnosti mora smanjiti zavisnost crnogorske ekonomije od turizma, koji sada čini 25 procenata ukupnog BDP-a Crne Gore“, istakao je Kovačević.\n„Smatram da je upravo razvoj IT industrije, koji po dugoročnim projekcijama može doseći i ići preko10 procenata crnogorskog BDP-a, pravi put ka snaženju crnogorske ekonomije i smanjivanju zavisnosti od turizma“, saopštio je Kovačević.\n„S obzirom da je sadašnje učešće IT industrije u crnogorskom BDP-u zanemarljivo i ispod jednog procenta BDP-a, smatram da nema razloga da se odlaže izmjena Zakona o porezima i doprinosima kako bi se ovim kompanijama olakšalo poslovanje “, naveo je Kovačević.\n„Porezi i dopronosi od slabašnih samoniklih crnogorskih IT kompanija i porezi na prihode istih koji su zanemarljivi, budžetu ne doprinose značajno, dok bi fleksibilnija poreska rješenja značajno doprinijela dolasku i porastu broja IT kompanija i IT start-up-ova, kao i sveukupnih prihoda od ove industrije“, objasnio je Kovačević.\n„Veoma je važno iskoristiti taj trenutak i privući brojne svjetske kompanije, kojima nakon izlaska Britanije iz tržišne i carinske unije sa EU, neće više biti isplativo da posluju u Britaniji. Već su brojne svjetske kompanije iz drugih privrednih grana napustile Britaniju i pronašli druga utočišta, dok IT kompanije i dalje nisu dominantno počele emigraciju. Ukoliko bi se uspjele te kompanije animirati, siguran sam da bi Crna Gora dobila potpuno novu dimenziju svog poslovanja i načina života“, saopštio je Kovačević.\n„Budva kao IT grad će biti dio predizborne kampanje Crnogorske, a u kampanji ćemo detaljno razraditi sve aspekte ove priče“, zaključio je Kovačević.\nCrnogorska Đorđije Kovačević


Nissan tvrdi da će novi GT-R biti najbrži sportski automobil na svetu - Auto Republika\nПочетна Vesti Nissan tvrdi da će novi GT-R biti najbrži sportski automobil na svetu\nNissan GT-R se po mnogo čemu može opisivati u superlativima. Ipak, šef odeljenja za dizajn kompanije Nissan, Alfonso Albajisa je potvrdio da će se njegove kolege potruditi da još više pomere granice, dotle da će se moći reći da je GT-R, u novoj generaciji “najbrži supersportski automobil na planeti.”\nSa Albajisom je eksluzivan intervju pripremila redakcija britanskog Autocar magazina, tokom Goodwood Festival of Speed. U razgovoru sa novinarima, šef dizajna Nissana je otkrio da novi GT-R neće biti zasnovan samo na modelu koji su dizajnirali Italijani, GT-R50, a koji je predstavljen na ovogodišnjem izdanju festivala brzine. To će biti različit automobil, on mora da bude “jedinstven i poseban”\nOn je takođe naglasio da će novitet morati da zadrži vizuelni identitet koji će ga razlikovati od ostalih automobila iz segmenta. U par reči, novi model će biti unikatnih karakteristika.\nImajući na umu sve što je šef Nissanovog odeljenja dizajna izrekao, svi su izgledi da će nova generacija modela GT-R biti bliska sa konceptom Nissan 2020 Vision Concept, barem u smislu vizuelne pojave. Izgled tog modela odslikava snagu, sa puno agresivnih detalja, pa je jasno nestrpljenje javnosti usmereno ka predstavljanju novog supersportskog automobila u serijskoj verziji.\nIpak, faza razvoja još uvek nije dostigla trenutak kada je jasan dizajn novog modela, s obzirom na to da i sam Albajisa navodi da na konstantnim osnovama preispituje crteže nove generacije modela GT-R. Finalizacija dizajnerskih rešenja svakako da i ne može da se realizuje, sve dok se ne završi rad na novom motoru i novoj platformi.\nShodno tome, trenutno je na najvećem iskušenju odeljenje u kojem su najviše angažovani inženjeri. Kada oni budu kompletirali svoj deo posla, i predstave tehničke specifikacije, tada će dizajneri moći da prilagode i svoja rešenja. Šef dizajna je naglasio da elektrifikacija možda zahvati i novi pogonski sklop koji je u razvoju, iako za tako nešto još uvek nema zvanične potvrde. U ovom trenutku, sve što Albajisa želi da poruči publici, može da se sintetizuje kroz sledeće: “uz pomoć elektrifikacije, ili bez nje, novi GT-R će biti apsolutno superioran”.\ntagovi: Alfonso Albaisa nissan Nissan GT-R\nprethodni Zanimljivost dana: Fordova skupocena “greška“ – aluminijum\nsledeći UAZ je razvio prvo rusko lako komercijalno vozilo sa hibridnom tehnologijom


Brčanski Forum - SKUPŠTINSKA CIRKUSIJADA: DA LI I BRČKO DISTRIKT IMA SVOG „MALINARA“?\nNa današnjoj skupštinskoj raspravi u vezi Izvještaja Kriznog štaba o sprečavanju epidemije korona virusa u Brčko distriktu BiH, pored početnih diskusija poslanika koji su isticali pohvale o radu Kriznog štaba, doduše pripadnika vladajuće većine, bilo je i drugih i drugačijih diskusija, koje su bile kritične i koje su se zasnivale na struci iz ove oblasti.\nOni su imali kritičan pristup prema nabavkama pomenute opreme, kao i prema nabavkama koje su u toku, ističući tvrdnje da je postojeća vladajuća većina nesposobna i nespremna da rješava krucijalna pitanja od značaja za rad i život u ovoj sredini i da je za sve negativne pojave, pa i u ovoj oblasti, ona odgovorna, što je istakao poslanik Esad Atić.\nPoslanik dr Milan Purić je rekao da Brčko distrikt BiH nema odgovarajuću zakonsku regulativu iz oblasti javnog zdravstva, bez čega, objektvno, nema ni kvalitetnog ni odgovornog rada u ovoj oblasti.\nPosalnik Burić je iskazao i sumnju u nabavku respiratora i druge medicinske opreme. Postavio je pitanje ko su dobavljači i ko je radio specifikacije za nabavku medicinske opreme, kao i da li će ista biti upotrebljiva, kako ne bi imali sličnu aferu kao u Federaciji BiH.\nVrlo zanimljiva je bila i diskusija dr Markovića koji je imao kritički, a ujedno stručni i argumentovani stav o nabavci CT aparata. Marković je naglasio radi se o zastarjelom i prevaziđenom aparatu, te da on ima nedopustive količine zračenja kako pacijenata, tako i medicinskog osoblja koje radi s njim i da će, ukoliko se takav aparat nabavi, ugrožavati zdravlje i jednih i drugih. On je, takođe, iznio tvrdnju da je tržišna cijena tog aparata za nekoliko stotina hiljada jeftinija nego što je to predviđeno u postupku nabavke, te da sumnja da se neko ugradio nekoliko stotina hiljada KM u ovoj nabavci.\nNakon ovih diskusija postavlja se opravdano pitanje da li je upravo zbog pokušaja nabave tih i drugih aparata prethodni šef Odjeljenja dr. Čandić podnio ostavku, jer nije htio da izvrši problematičnu nabavku takvih CT i drugih medicinskih aparata. Ovo je veoma ozbiljno pitanje i za nadležne organe gonjenja. Da li će pokrenuti istragu o provedenim i planiranim javnim nabavkama opreme spornog kvaliteta i cijena ili će i ove nabavke proći bez odgovornosti kao što je prošao slučaj nabavke magnetne rezonance od prije nekoliko godina. Magnetna rezonanca je plaćena nekoliko miliona KM iako su i tada stručnjaci upozoravali da je ta marka već odavno prevaziđena, što se pokazalo tačnim u praksi, jer snimke sa tog aparata nije priznavala niti jedna ozbiljna medicinska kuća. Ili, kako reče poslanica dr Lidija Ljubojević, ta magnetna rezonanca bila prevaziđena već kada je nabavljena?\nSve više raste sumnja da neko iz sjene, zarad vlastitog bogaćenja, na račun zdravlja građana, utiče da se kupuje prevaziđena i neupotrebljiva medicinsku opremu. Pitanje je, hoće li nadležni organi po svim ovim pitanjima ikada izvršiti objektivnu i doslijednu istragu, otkriti i procesuirati vinovnike ovih djela, koji su zloupotrebom svojih službenih položaja pribavili sebi nezakonitu dobit, a na štetu građana?\nPolazeći od dosadašnjih iskustava i ocjene nekih relevantnih međunarodnih institucija Brčko Distrikt spada u red najkorumpiranijih sredina u BiH. Da li će ove činjenice biti dovoljne biračima na sljedećim izborima da više ne ukazuju povjerenje onima koji su zloupotrebom svog položaja radili za vlastite a ne za interese građana ili će nastaviti davati povjerenje onima koji su od ove perspektivne lokalne zajednice napravili porobljeno društvo.


Institut Klingendil: Zarobljena država koči širenje Evropske unije na Balkanu - European Western Balkans\nHAG – Zapadni Balkan zaostaje u procesu pristupanja Evropskoj uniji zbog nazadovanja u oblastima vladavine prava i demokratije, kao i uspona autoritarnih lidera i njihovog zarobljavanja države, navedeno je u studiji holandskog Instituta za međunarodne odnose Klingendil, prenosi N1.\nU svojoj studiji oni su naglasili da je razumevanje načina na koji partija zauzima državu i utiče na demokratski pad, ključno ukoliko ovaj region želi da se suprotstavi autoritarnim tendencijama i poboljša funkcionisanje pristupanja Evropskoj uniji.\n„Zarobljavanje države može se definisati kao sistemska politička korupcija u kojoj političari iskorištavaju svoju poziciju za kontrolu nad procesima donošenja odluka u zemlji u svoju korist”, navedeno je u studiji.\nIstraživači ovog holandskoj instituta iskoristili su slučaj Srbije da pokažu koliko destruktivno može biti zarobljavanje države – ne samo za zemlje upletene u samo zarobljavanje države već i za efikasnost uslovljavanja politike proširenja Evropske unije i kredibilitet EU.\n“S obzirom da spoljni akteri poput Kine igraju sve veću ulogu na Zapadnom Balkanu, mogao bi postojati argument za povećanje brzine pristupnih pregovora. Međutim, bez prethodnog ozbiljnog bavljenja vladavinom prava, postaje teško shvatiti koliko su optimistični ciljevi u vezi sa brzom integracijom regiona Zapadnog Balkana u EU “, dodaje se.\nŠto se tiče Srbije, saopšteno je da je u zemlji zabeležen ubrzan pad vladavine prava i demokratije od 2012. godine, što je kulminiralo time što je Srbija u najnovijem indeksu Fridom hausa 2020. godine sa demokratije prešla na hibridni režim.\n“Uz pomoć državnih mehanizama za zarobljavanje države, vladajuća stranka u Srbiji, koju predvodi Aleksander Vučić, proširila je svoju moć nad svim aspektima društva i politike. Zarobljavanje države ima istorijske korene u Srbiji, iz vremena Slobodana Miloševića, kada se vlast bavila zarobljavanjem države u kojoj je tenutni predsednik Vučić bio ministar za informisanje”, istakli su u ovoj studiji iz instituta Klingendil.\nKako su naveli, otkako je Srpska napredna stranka došla na vlast 2012. godine, pokrenula se politizacija javne uprave, gde se lojalnost vladajućoj stranci nagrađuje zapošljavanjem.\n“Imenovanja zasnovana na lojalnosti, a ne samo na zaslugama, predstavljaju moćan način povezivanja pristalica koji daju glasove sa vladajućoj stranci. Značaj članstva u vladajućoj SNS stranci kao put do radnih mesta i prilika ogleda se u veličini stranke”, navodi se u studiji.\nPrema studiji, javni resursi se koriste za kontrolu medija, što omogućava Vladi Srbije da ostane zadužena za narativ koji mediji oblikuju o srpskoj vladi i EU.\n„Kako javni emiteri zavise od državnog finansiranja, najveći javni emiteri imaju provladinu retoriku u svom izveštavanju. Postoje i različiti primeri napada na nezavisne novinare koji se ne rešavaju proaktivno, što dovodi do autocenzure”, istakli su oni.\nDodali su da je državna kontrola sprečila da kritične poruke o vladi dođu do šire javnosti.\nStudija holandskog tink tenka pokazala je da je zarobljena država ključna prepreka na putu EU – u interesu političke elite nije potpuna i poštena primena pravnih tekovina EU, jer bi to moglo da se završi njihovim odlaskom sa vlasti ili odlaskom u zatvor.\n“Zarobljena država onemogućava pravilno funkcionisanje liberalne demokratije zasnovane na vladavini prava. Umesto toga, promoviše politički sistem, u kome se država i institucije koriste za sticanje dobiti onih na vlasti”, navodi se.\nKako se dodaje, smanjenje problema zarobljene države treba da bude prioritet onih članica EU, političara i aktera koji žele da vide Zapadni Balkan i EU zasnovan na liberalnoj demokratiji i vladavini prava.\nRešavanje tog problema, kako se ocenjuje, zahteva kontinuiran, dugoročan pristup, kao i priznanje da to nije samo tehničko pitanje, već problem koji se nehotice podržava fondovima EU i legitimiše od strane EU političara.\n„Kada korumpirana vlada nadgleda ko dobiva ekonomske mogućnosti, a ko ne, mladi i talentovani ljudi često se radije odsele, što rezultira takozvanim fenomenom odliva mozgova, što je jedan od glavnih izazova na Zapadnom Balkanu , zaključuje se u analizi Instituta Klingedil.\nEUInstitut KlingendilSrbijaZapadni Balkanzarobljena država\nJovana Georgievski 11. 12. 2019. 16. 12. 2019.


U Srbiji će se održati 500 događaja u okviru Evropske nedelje programiranja - startit\nU Srbiji će se održati 500 događaja u okviru Evropske nedelje programiranja\nEvropska nedelja programiranja ove godine traje od 6. do 21. oktobra i uključiće više od 10.000 učenika zainteresovanih za programiranje.\nNevenka Rangelov - 3. Oktobar, 2018.\nCilj ove inicijative je da se po prvi put kroz 500 događaja koji će se održati širom Srbije uključi više od 10.000 učenika zainteresovanih za programiranje.\nŽelja nam je da na ovaj način pomognemo Srbiji da zasija na mapi Evropske nedelje programiranja koja ove godine traje od 6. do 21. oktobra i u kojoj se očekuje učešće učenika iz više od 50 zemalja.\nPrvi korak za sve zainteresovane učesnike u Evropskoj nedelji programiranja biće vebinar u organizaciji Fondacije Petlja i Inicijative Digitalna Srbija, na kom će, kako objašnjava Nemanja Đorđević (DSI) biti predstavljeni predlozi konkretnih aktivnosti, kao i smernice za registraciju i umrežavanje sa drugim učesnicima akcije.\nNa vebinaru želimo da predstavimo niz sadržaja koje će svaki nastavnik i vaspitač moći da primeni koristeći onlajn materijale Fondacije Petlja, ali i dodatne uređaje koje je moguće programirati. Cilj nam je ne samo da imamo više aktivnosti u Nedelji programiranja (ali svakako planiramo da naše sadržaje ove godine vidi bar 10 000 učenika), već i da inspirišemo veći broj vannastavnih aktivnosti u školama.\nVebinar će se održati u ponedeljak, 8. oktobra od 20 časova, a više informacija, kao i formular za prijavu možete pronaći na ovom linku.\nsreda, 3. Oktobar, 2018.


Slovenački parlament odbacio novčane kazne za nedolično ponašanje - Svet - Dnevni list Danas\nPočetna » Svet » Slovenački parlament odbacio novčane kazne za nedolično ponašanje\nSlovenački parlament odbacio je danas predlog za izricanje novčanih kazni za „nedolično ponašanje“ u javnosti koje podržavaju stranke vladajuće koalicije, dok je opozicija to ocenila kao pokušaj vlade da ponovo uvede „verbalni delikt“ nastojeći da uguši kritiku njene politike.\nZa izmenu zakona o javnom redu i miru glasala su 43 poslanika, dok je 44 bilo protiv.\nPrema odbijenom predlogu, svako ko se u javnosti svađa, viče ili se nedostojno ponaša prema pojedincu ili grupi pojedinaca izazivajući uznemirenje ili osećaj pretnje, a nanosi štetu ugledu ovih osoba, biće kažnjen sa 500 do 1.000 evra, ako se to dogodilo u prisustvu policajca koji bi prijavio slučaj, prenela je agencija Hina.\nU žučnoj raspravi pre glasanja, opozicija je tvrdila da vlada Janeza Janše uvodjenjem novčanih kazni želi da uvede „verbalni delikt“ kakav je postojao za vreme bivšeg režima i spreči kritike i izraze nezadovoljstva koji se čuju na demonstracijama protiv vlade, njenim protivepidemijskim merama i spoljnom politikom.\nVlada je uvođenje novčanih kazni za nedolično ponašanje prvi put razmatrala nakon što su pre nekoliko meseci demonstranti pred zgradom parlamenta vikali poslanike vladajuće stranke, a neki čak i pljuvali ka njima i vredjali ih, zbog najave da će se uvesti obavezna vakcinacija protiv kovida-19.\nPrema prvom predlogu vlade, novčano je trebalo kažnjavati one koji se „nedolično ponašaju“ prema službenim osobama koje su na dužnosti, kao i prema najvišim predstavnicima vlasti i članovima njihovih porodica.\nVlada je posle kritike opozicije odustala od takvog predloga i uputila u skupštinu novi koji predvidja kaznu za svaki oblik nedoličnog ponašanja i vikanja u javnosti, bez obzira ko mu je izložen.\nKorona virusNovčane kazneparlamentSlovenijaLjubljana


Ko je ubijeni Senad Kobilić: Pamte ga po reketarenju, a povezuju ga i sa jednim od najopasnijih sarajevskih kriminalaca...\nSud BiH 2006. ga je pravosnažno osudio na uslovnu kaznu zbog pokušaja prevare Petra Ćorluke, vlasnika firme “Prodex” iz Gruda, kome se predstavio kao službenik Interpola, te nudio pomoć u vezi sa nepostojećom istragom Interpola protiv njegovog preduzeća.\nSenad Kobilić (54), koji je ubijen sinoć u Gradiški, odranije je poznat policiji po brojnim krivičnim djelima, a važi za osobu koja ima jake veze sa kriminalcima u Sarajevu.\nDo sada je više puta hapšen i privođen, zbog raznih krivičnih djela, između ostalog zbog reketiranja, otmica, nanošenja teških povreda i drugih teških krivičnih djela.\nZanimljivo je da je povezivan i sa jednim od najopasnijih sarajevskih kriminalaca Zijadom Turkovićem, piše Srpskainfo.\nSredinom 2010. godine policiji je prijavljeno da mu je bačena bomba ispod automobila, koji je bio parkiran kod njegove porodične kuće u Pofalićima u Sarajevu.\nU ovom predmetu bio je optužen zajedno s Asimom Fazlićem, zamjenikom direktora Interpola BiH, koji je oslobođen optužbi.\nPolicija ga je dovodila i u vezu sa krađom 37 kilograma platine iz sefa preduzeća hemijske industrije „Azot” kod Goražda iz 2006. godine, ali je u ovom slučaju pušten na slobodu zbog nedostatka dokaza.\nSarajevski Opštinski sud 2005. godine osudio ga je na šest mjeseci zatvora zbog nedozvoljenog posjedovanja oružja. Tada je oslobođen za umiješanost u eksploziju koja se desila 30. decembra 2003. u stanu u naselju Hrasno, kao i da je bio član grupe koja je dogovorila nabavljanje eksplozivnog materijala i mehanizma za aktiviranje.\nZanimljivo je i da je tada za ista djela, osim Kobilića, krivice oslobođen i Zijad Turković, koji zbog organizovanog krimala, ubistava i pljački izdržava 40-godišnju kaznu zatvora.\nKobilić je hapšen i zbog reketiranja vlasnika kafića po Sarajevu.\nOtkriven obnovljeni spomenik na Ivan-sedlu


Ilić: Dobra vest da je Dolovac pod uticajem kritike javnosti dala intervju\nVesti Autor:N1 Beograd16. nov. 202019:01 > 19:10\nTužilac Goran Ilić ne vidi ništa sporno u tome što se republička javna tužiteljka Zagorka Dolovac sastala sa predsednikom Srbije Aleksandrom Vučićem, ali smatra da je "čudno i neobjašnjivo njeno ponašanje" kada je sakrila lice izlazeći iz Predsedništva. Nije hteo da komentariše navode iz intervjua koji je dala nedavno, ali je istakao da je "dobra vest da je pod uticajem kritike javnosti uopšte dala intervju". Takođe navodi da kada se radi o borbi protiv korupcije, Ustav Srbije iz 2006. ne stvara pretpostavke za nju.\n„Nije sporno da se povremeno republički javni tužilac sretne sa predsednikom zemlje, jedino što je čudno i neobjašnjivo je ponašanje Zagorke Dolovac koja je sakrila svoje lice. Čudno je da se javni tužilac krije od javnosti kada okončava posetu predsedništvu Srbije“, kazao je Ilić u Danu uživo na TV N1.\nDolovac: Namerno potkopavaju tužilaštvo iz ličnih ili političkih razloga\nPredsednik Višeg suda: Slušajući Dolovac – utisak da je u Srbiji blagostanje\nTodorić: Izjava predsednika Višeg suda morala bi da izazove zemljotres u državi\nOn ističe da borbu protiv korupcije mogu da sprovode samo nezavisni organi i da su tri osnovna razloga zašto je ta borba kod nas neuspešna.\n„Prvi problem je institucionalne naravi: naš Ustav iz 2006. ne stvara pretpostavke da organi budu nezavisni. Ako tužioce bira parlament vladinom većinom, složićete se da to nije postupak koji obezbeđuje nezavisnost u izboru tužilaca. Drugi problem je što nemamo efektivnu kontrolu nad policijom. Kad imate visoko profilisane političke predmete, dešavalo se da policija ne postupi po nalogu Tužilaštva, već sledi direktive nadređenih, jer oni zavise od tih nadređenih. Često se kaže da je Tužilaštvo glava i telo, bez ruku i nogu. Ima neka ovlašćenja, ali nema oruđa da ih sprovede. Treći problem su političke elite koje nemaju volju za borbu protiv korupcije“, ocenjuje Ilić.\nMeđutim, dodaje on, „imam utisak da jedan nemali broj građana u Srbiji istinski ne podržava borbu protiv korupcije“.\n„Kada sve to dodate i oduzmete, onda su šanse za borbu protiv korupcije veoma male. Moramo sistemski da se borimo protiv korupcije, a ne da sve svodimo na jednu ili drugu ličnost. Ako hoćemo efikasan sistem, čak i kad bi politička volja bila protiv toga, to ne bi bilo prepreka, jer je borba protiv korupcije primena zakona. Ali mi ni taj ustavni i zakonski okvir nemamo takav da omogućava efikasnu borbu protiv korupcije“, kaže tužilac.\nIstiče da „političari ključno odlučuju o sudbini tužilaca, a kada to imate u vidu, onda je malo verovatno da će tužilaštvo istrajati u borbi protiv korupcije, jer su i tužioci živi ljudi“.\nO završenom procesu za izbor za Državno veće tužilaca kaže da u samom izbornom danu nisu uočene nepravilnosti, ali da su „postupak i period koji je prethodio glasanju pratile nepravilnosti“.\n„Često sam mogao da čujem od kolega da su izloženi pritisku nadređenih, a ti pritisci navodno potiču od republičke javne tužiteljke, koja je preporučivala da se glasa za ove ili one kandidate. To je nešto što je meni više kolega potvrdilo, to je problem koji je posebno naglašen kada je u pitanju Javno tužilaštvo. Jer ono je jedan hijerarhijski sistem u kome republički javni tužilac ima izvanredna ovlašćenja nad javnim tužiocima i njihovim zamenicima, kao što i javni tužioci imaju post-ovlašćenja nad zamenicima, i mogu uticati na njihovu karijeru, status i ocenjivanje. Ukoliko vas starešina u Javnom tužilaštvu oceni negativnom ocenom, to je uvod u vaše razrešenje“, navodi Ilić.\n„Ako se u takvoj situaciji nadređeni angažuju u glasanju, tj. preporučuju za koga treba glasati, to svakako ima preteći karakter. Takve informacije su dolazile do mene“, ističe on.\nNa pitanje da komentariše intervju koji je nedavno dao predsednik Višeg suda u Beogradu Aleksandar Stepanović, u kojem je tvrdio da se u Srbiji ne sudi za visoku korupciju, Ilić kaže da je to „krajnje pojednostavljeno i donekle netačno“.\n„Kao kada bih ja izneo tvrdnju da je za neuspeh u borbi protiv korupcije odgovoran Stepanović jer je on predsednik suda, odnosno odeljenja za borbu protiv organizovanog kriminala, gde su donesene oslobađajuće presude, pa to šalje poruku da nemamo efektnu borbu protiv korupcije“, navodi Ilić i ponavlja da ne treba sve svoditi na ličnost.\nOn dodaje da se Tužilaštvo „neretko suočava sa kritikama javnosti, jer nismo spremni da javnosti iznesemo argumentaciju za naše odluke“.\n„To je ostatak bivših vremena kada su tužioci doživljavali javnost kao neprijatelja. Ali, vremena su se promenila i moramo da promenimo odnos prema javnosti i da obrazlažemo svoje odluke“, ocenjuje Ilić.\nNa pitanje kako tumači činjenicu da neretko predsednik države izlazi u javnost sa optužbama da su pojedini tajkuni ukrali stotine miliona evra „a ništa se ne dešava“, Ilić smatra da Vučić time govori da je naš sistem loš, jer kada sudije tj. Tužilaštvo ne bi birala skupština, već neko profesionalno telo, ta tema ne bi bila na dnevnom redu. Ona je na dnevnom redu naše javnosti jer sudije i tužioce bira skupština“.\n„Pogrešno postavljen sistem daje povoda za takvu argumentaciju u javnosti. Ali ja bih to više razumeo kao verbalni politički rat. Neretko sudije i tužioci koji su zauzimali visoka mesta u prethodnom sistemu dobili su podršku i od nove vlasti. To govori da ljudi koji nisu spremni da naprave u politici iznenađenja, dobri su za svaki politički sistem“, zaključuje Ilić.\nAleksandar StepanovićAleksandar VučićGoran IlićpravosuđeTužilaštvoZagorka Dolovac


BalkanMagazin :: Kina: Sistem za trgovinu emisijama dobija nova pravila\nsreda, 10. februar 2021 14:12\nUkupno 2.225 elektroenergetskih kompanija širom Kine, kojima je određen limit emisije ugljen-dioksida sada može da trguje svojim emisionim kvotama putem nacionalnog sistema za trgovinu emisijama (Emissions Trading System / ETS). Kompanije koje prevazilaze limite mogu kupiti neiskorišćene kvote od onih sa niskim emisijama.\nOvo je prvi put da je Kina definisala odgovornosti preduzeća za smanjenje emisije gasova koji izazivaju efekat staklene bašte. To će pomoći jačanju zelenog razvoja i suzbijanju klimatskih promena, naveo je Li Gao, šef odseka za rešavanje klimatskih promena u Ministarstvu ekologije i životne sredine.\nLi je istakao da će stabilna trgovina emisijama ugljenika među elektroenergetskim kompanijama otvoriti put za postepeno širenje nacionalnog ETS-a i na druge industrije, promovišući tako zdrav i održiv razvoj sistema.\nKina je po prvi put definisala odgovornosti preduzeća za smanjenje emisije gasova koji izazivaju\nefekat staklene bašte. (Foto: Šangaj, Pixabay)\nKina je najavila da će nastojati da dostigne vrhunac emisije ugljen-dioksida pre 2030. godine i da će postati klimatski neutralna pre 2060. godine.\nSa ciljem razvoja nacionalnog sistema za trgovinu emisijama (ETS), Kina je pilotirala trgovinu emisijama na regionalnom nivou 2011. godine, koja pokriva sedam provincija i gradova, uključujući Peking, Šangaj i Guangdžou. Pilot programi naveli su velike zagađivače da znatno smanje emisije tokom godina.\nNa kineskoj berzi emisija (Guangdžou), najvećem lokalnom tržištu ugljenika u zemlji, emisije ugljenika navedenih preduzeća u sektorima proizvodnje električne energije, cementa, čelika i petrohemije opale su za 12,3 posto od 2013. do 2019. godine.\nNa berzi je navedeno oko 250 glavnih emitera ugljenika u Guangdžou. Oni obuhvataju gotovo 70 odsto emisije ugljenika koja se odnosi na energiju u pokrajini. Podaci sa berze pokazuju da se intenzitet ugljenika, odnosno emisija ugljenika po jedinici BDP-a, od stane kompanija koje spadaju u sekundarnu industriju, smanjila za 21,6 odsto od 2013. do 2019. godine.\nČaj Kimin (Chai Qimin), koji je na čelu Odeljenja za strateško planiranje Nacionalnog centra za strategiju klimatskih promena i međunarodnu saradnju, navodi da izgradnja nacionalnog ETS-a može povezati različita lokalna tržišta širom zemlje, povećavajući likvidnost tržišta i smanjujući trgovinske troškove za kompanije.\nTrgovina emisijama ugljenika je uvedena za elektroenergetske kompanije, ali će se postepeno širiti\ni na druge industrije. (Foto: Pixabay)\nNova snaga, manje emisija\nU pokušaju da postigne svoj ambiciozni cilj klimatske neutralnosti, Kina nastoji da smanji emisiju ugljenika tako što će zameniti fosilna goriva obnovljivom energijom.\nDržava Kina se obavezala da će do 2030. godine povećati udeo obnovljivih izvora u potrošnji primarne energije na oko 25 posto i dovesti svoj ukupni instalirani kapacitet vetra i solarne energije na više od 1,2 milijarde kilovata.\nU Unutrašnjoj Mongoliji, autonomnoj regiji Severne Kine, koja predstavlja glavno područje za proizvodnju uglja, 36 vetroelektrana sa zajedničkim instaliranim kapacitetom od skoro 7 miliona kilovata priključeno je na električnu mrežu početkom januara ove godine, u do sada poslednjem pokušaju regiona da zaustavi emisiju ugljenika.\nKina se obavezala da će do 2030. godine povećati udeo obnovljivih izvora u potrošnji primarne energije na oko 25 posto i dovesti svoj ukupni instalirani kapacitet vetra i solarne energije na više od 1,2 milijarde kilovata.\n(Foto: Hongkong, Pixabay)\nUkupni instalirani kapacitet obnovljive energije u Unutrašnjoj Mongoliji dostigao je 50 miliona kilovata, što predstavlja oko petinu ukupne potrošnje elektične energije u regionu, naveo je Regionalni energetski biro.\nOd decembra prethodne godine, ukupni instalirani kapacitet vetroelektrana u Kini dostigao je 229 miliona kilovata, dok su solarne elektrane dostigle ukupni instalirani kapacitet od 228 miliona kilovata.\nPrema Izveštaju o radu Vlade Narodne Republike Kine, objavljenom na godišnjem zasedanju Lokalnog narodnog kongresa u januaru, Šangaj se obavezao da će smanjiti udeo uglja u svojoj primarnoj potrošnji energije na oko 30 posto do 2025. godine i dodati oko 200.000 javnih stanica za napajanje novih električnih vozila.


Početna / Prodaja kozmetike / Sve za kozmetičare i nega kože / Kozmetika za negu lica / Shemen Amour Hidratantna krema sa aloja verom\nHidratantna krema sa aloja verom, mineralima Mrtvog mora i vitaminom E. Hidrira, hrani i neguje kožu, čini je mekanom, glatkom i zdravom. Aloja vera sadrži preko 20 hranljivih materija, uključujući 20 minerala, 18 aminokiselina i svih esencijalnih aminokiselina koje ljudsko telo prirodno ne proizvodi i koje su direktno u vezi sa regeneracijom ćelija.\nŠifra proizvoda: sa1037 Kategorije: Antiaging, Hidratacija kože, Kozmetika za negu lica, Krema za lice, Masna koža, Normalna koža, Osetljiva koža, Regeneracija kože, Suva koža, Sve za kozmetičare i nega kože Oznake: aloe vera, aloja, krema, mrtvo more\nHidratantna krema sa aloja verom, mineralima Mrtvog mora i vitaminom E. Hidrira, hrani i neguje kožu, čini je mekanom, glatkom i zdravom. Aloja vera sadrži preko 20 hranljivih materija, uključujući 20 minerala, 18 aminokiselina i svih esencijalnih aminokiselina koje ljudsko telo prirodno ne proizvodi i koje su direktno u vezi sa regeneracijom ćelija. Krema aktivno usporava proces starenja kože, pomaže u održavanju prirodne ravnoteže vlage i elastičnosti bez obzira na godišnje doba i vremenske uslove. Sadrži UV zaštitu.\nPreporučena upotreba: posle čišćenja kože mlekom i tonerom, nanesite malu količinu kreme na lice i vrat, nežno masirajte dok se potpuno ne upije i dok ne osetite svežinu.\nIzdiktirajte operateru tačnu šifru proizvoda: sa1037


Nabavke bez tendera, cene bez kontrole – Ekonomija – Dnevni list Danas – Danas – Agro-Hemik\nNabavke bez tendera, cene bez kontrole – Ekonomija – Dnevni list Danas – Danas\nAgro-HemikIzgradnja puteva u SrbijiNabavke bez tendera, cene bez kontrole – Ekonomija – Dnevni list Danas – Danas\n14/12/2020 / Od agro-hemik / Izgradnja puteva u Srbiji/\t0 Comments\nPreduzeće Putevi Srbije u poslednjem tromesečju ove godine planiralo je da otvori javne nabavke ukupno vredne više od tri milijarde dinara ili 26,5 miliona evra.\nPiše: M. N. Stevanović 14. decembra 2020. 17.00 Izmenjeno: 17.00\nNajveće stavke odnose se na izradu nekoliko manjih saobraćajnih projekata, zatim različite segmente informacionih sistema, tehničke i IT opreme, svetlosne signalizacije i poslove nadzora.\nMeđutim, osim već nameravane pa povučene usluge redizajna logoa, koja bi prema planu bila plaćena više nego sto puta iznad tržišne cene, na spisku su i drugi poslovi od kojih bi za neke trebalo pitati da li su primereni i u daleko boljim vremenima a za druge – šta to toliko košta? A reč je samo o poslednjem kvartalu ove godine.\nDa Putevi Srbije ne raspolažu baš najbolje novcem koji velikim delom pristiže i iz republičkog budžeta, potvrdio je i izveštaj državnog revizora koji je prošlog meseca objavljen na sajtu DRI a odnosi se na kontrolu javnih nabavki i zapošljavanja tokom 2018. i 2019. godine.\nU izveštaju revizor navodi da je to preduzeće bez sprovedenog postupka javnih nabavki ugovorilo dobra, usluge i radove u vrednosti od 51,38 milijardi dinara ili 435 miliona evra. Naglašava se da nije bilo osnova za izuzeće zakona u tim slučajevima.\nTakođe nije dokumentovalo na koji način je procenilo vrednost u slučaju 51 nabavke čija je ukupna vrednost 7,8 milijardi dinara ili 60,8 miliona evra, dok je 30 postupaka javnih nabavki, vrednih šest milijardi (50,1 milion evra) pokrenuto a da nisu bili ispunjeni uslovi za to.\nRevizor navodi i da su kod 22 nabavke vredne 4,63 milijarde (39,2 miliona evra) ugovori nezakonito dodeljeni, u osam slučajeva vrednih ukupno 3,42 milijarde ili 29 miliona evra nezakonita je bila konkursna dokumenatcija koju je pripremla služba Puteva dok u šest predmeta (3,97 milijarde dinara ili 33,6 miliona evra) nisu date tehničke specifikacije nabavke.\nIzveštaj je konstatovao i ono na šta mediji već nekoliko godina ukazuju – da je direktor preduzeća Zoran Drobnjak već šest godina u statusu vršioca dužnosti iako „period obavljanja funkcije vršioca dužnosti direktora ne može biti duži od jedne godine“.\nDržavni revizor je nakon takvog nalaza preporučio preduzeću da se nadalje drži Zakona o javnim nabavkama.\nNovi ministar Tomislav Momirović generalno je poručio firmama iz svog resora da više neće moći da se radi kao ranije.\nMeđutim, na pitanje Danasa da li će u ovom slučaju, kao i povodom izveštaja DRI nešto preduzeti i ko je tačno povukao sa spiska javnih nabavki uslugu redizajna logoa preduzeća, nije odgovorio.\nOn nas je uputio na pres službu, ali ni od nje nismo dobili odgovor da li su to Putevi Srbije učinili samostalno ili po nalogu ministarstva, a pitali smo i da li ministarstvo daje saglasnost za nabavke javnim preduzećima iz svog resora.\nInače, Putevi Srbije ove godine su po treći put laureati Nacionalne nagrade za poslovnu izvrsnost, odnosno priznanje Oskar kvaliteta dodelila im je Fondacija za kulturu kvaliteta i izvrsnost pod pokroviteljstvom Privredne komore Srbije i Ministarstva privrede.\nPreduzeće je u prošloj godini iz budžeta dobilo 20 milijardi dinara od čega je polovina zavedena kao poslovni prihod a drugom su plaćeni inostrani krediti uzetih za izgradnju puteva. Ukupni prihodi iznosili su 33,5 milijardi a rashodi 48,7 milijardi pa je gubitak uprkos državnoj dotaciji iznosio 15,2 milijarde dinara.\nDirektor Puteva Zoran Drobnjak, nakon što je u avgustu izjavio da ni na jednoj deonici ove godine neće biti skuplja putarina, početkom novembra je rekao da će Vladi predložiti podizanje cena za pet do šest odsto.\nMilioni bez aviona\nNa spisku od 187 planiranih nabavki za četvrti kvartal, koji je usvojen sa mesec dana zakašnjenja, 30. oktobra ove godine, u Putevima Srbije su sistematski pregledi zaposlenih za koje bi se izdvojilo 35 miliona dinara, za konsultantske finansijske usluge 3,5 miliona, za otvaranje i vođenje deviznog računa kod poslovne banke tri miliona, za razne vrste medijskih kampanja i dokumentarnih filmova o toku gradnje – 7,8 miliona.\nPranje voznog parka trebalo bi da košta 6,9 miliona, održavanje fotokopir aparata 2,2 miliona, za dezinsekciju i deratizaciju pet miliona, oko 50 miliona za održavanje sanitarnih uređaja na E putevima a za novogodišnje paketiće deci zaposlenih oko sedam miliona.\nTome treba dodati i planiranu nabavku vozila preko operativnog lizinga vrednu 140 miliona dinara (1,2 miliona evra) ali se iz plana ne vidi o koliko je vozila reč i posle kog perioda bi bili vraćeni autokući od koje su nabavljeni.\nMihajlović: Odgovornost za nabavke je na preduzeću\nPotpredsednica Vlade i ministarka građevinarstva u prethodnom sazivu a sada u resoru energetike, objašnjava za Danas da program poslovanja u Putevima Srbije najpre usvaja Nadzorni odbor preduzeća, potom ga šalje Ministarstvu privrede, koje je nadležno za javna preduzeća i ukoliko je saglasno, šalje drugim ministarstvima na mišljenja, pre svega Ministarstvu finansija, a onda i ostalim ministarstvima, uključujući i Ministarstvo građevinarstva, saobraćaja i infrastrukture.\nPotom se plan šalje nadležnom odboru Vlade, i tek tada, ako je i odbor saglasan, ide na sednicu gde ga cela Vlada usvaja. To je bio slučaj i sa programom poslovanja JP „Putevi Srbije“ u 2020. godini.\n– Odgovornost za pojedinačne nabavke je pre svega na samom javnom preduzeću, odnosno poslovodstvu i nadzornom odboru, a ne na ministrima. Imajući u vidu velika ulaganja koje su „Putevi Srbije“ ostvarili održavajući hiljade kilometara puteva širom Srbije, kao i posledice korona virusa po privredu, za vreme našeg mandata ovo preduzeće dobilo je i nalog Vlade da urade rebalans, odnosno da izmene svoj program poslovanja – rekla je Mihajlović odgovarajući na pitanje Danasa da li je imala uvid u plan nabavki Puteva Srbije i da li je mogla da utiče da on bude racionalniji, imajući u vidu primedbe revizora.